**MT**

**ANNESS II**

**RAPPORTAR DWAR IR-REKWIŻIT MINIMU GĦALL-FONDI PROPRJI U L-OBBLIGAZZJONIJIET ELIĠIBBLI - STRUZZJONIJIET**

## PARTI I: STRUZZJONIJIET ĠENERALI

1. Struttura u konvenzjonijiet
   1. Struttura
2. Dan il-qafas għar-rapportar dwar l-MREL u t-TLAC jikkonsisti f’erba’ gruppi ta’ mudelli:
   1. ammonti: metriċi ewlenin tal-MREL u t-TLAC;
   2. kompożizzjoni u maturità;
   3. klassifikazzjoni tal-kredituri;
   4. informazzjoni speċifika għall-kuntratti.
3. Għal kull formola jissemmew ir-referenzi legali. Aktar informazzjoni dettaljata rigward aspetti aktar ġenerali tar-rapportar ta’ kull sett ta’ mudelli u struzzjonijiet li jikkonċernaw pożizzjonijiet speċifiċi hija inkluża f’din il-Parti.
   1. Konvenzjoni tan-numerazzjoni
4. Meta ssir referenza għall-kolonni, ir-ringieli u ċ-ċelloli tal-mudell, id-dokument isegwi l-konvenzjoni dwar it-tikkettar stabbilita fil-punti (a) sa (d). Dawk il-kodiċijiet numeriċi jintużaw b’mod estensiv fir-regoli ta’ validazzjoni definiti f’konformità mal-Anness III.
   1. tiġi segwita n-notazzjoni ġenerali li ġejja: {Mudell;Ringiela;Kolonna};
   2. ir-referenzi f’mudell ma jinkludux indikazzjoni tal-mudell: {Ringiela;Kolonna};
   3. fil-każ ta’ mudelli b’kolonna waħda biss, issir referenza biss għar-ringieli: {Mudell;Ringiela};
   4. jintuża sinjal ta’ asterisk biex jesprimi li r-referenza tkopri r-ringieli jew il-kolonni speċifikati qabel.
   5. Il-konvenzjoni dwar is-sinjali
5. Kwalunkwe ammont li jżid il-fondi proprji u l-obbligazzjonijiet eliġibbli, l-ammonti ta’ skoperturi ponderati għar-riskju, il-kejl tal-iskopertura tal-proporzjon ta’ lieva finanzjarja jew ir-rekwiżiti għandhom jiġu rrapportati bħala ċifra pożittiva. Għall-kuntrarju, kwalunkwe ammont li jnaqqas il-fondi proprji u l-obbligazzjonijiet eliġibbli, l-ammonti ta’ skoperturi ponderati għar-riskju, il-kejl tal-iskopertura tal-proporzjon ta’ lieva finanzjarja jew ir-rekwiżiti għandhom jiġu rrapportati bħala ċifra negattiva. Meta jkun hemm sinjal negattiv (-) qabel it-tikketta ta’ entrata, ma jkun mistenni li tiġi rrapportata ebda ċifra pożittiva għal dik l-entrata.
   1. Abbrevjazzjonijiet u definizzjonijiet
6. Għall-finijiet tal-Annessi għal dan ir-Regolament japplikaw it-taqsiriet u d-definizzjonijiet li ġejjin:
   1. “MREL” jirreferi għar-rekwiżit minimu għal fondi proprji u obbligazzjonijiet eliġibbli skont l-Artikolu 45 tad-Direttiva 2014/59/UE;
   2. “TLAC” jirreferi għar-rekwiżiti għal fondi proprji u obbligazzjonijiet eliġibbli għal istituzzjonijiet globali sistemikament importanti (G-SIIs) skont l-Artikolu 92a tar-Regolament (UE) Nru 575/2013;
   3. “TLAC interna” jirreferi għar-rekwiżit għal fondi proprji u obbligazzjonijiet eliġibbli għal G-SIIs mhux tal-UE skont l-Artikolu 92b tar-Regolament (UE) Nru 575/2013;
   4. “MREL intern” jirreferi għall-MREL applikat għal entitajiet li huma stess mhumiex entitajiet ta’ riżoluzzjoni skont l-Artikolu 45f tad-Direttiva 2014/59/UE;
   5. “ammont ta’ permess minn qabel mhux użat” ifisser l-ammont kopert minn permess minn qabel biex jinxtraw, jinfdew, jitħallsu lura jew jinxtraw mill-ġdid strumenti ta’ fondi proprji f’konformità mal-Artikolu 78 tar-Regolament (UE) Nru 575/2013, jew strumenti ta’ obbligazzjonijiet eliġibbli f’konformità mal-Artikolu 78a ta’ dak ir-Regolament, kif applikabbli, sal-punt li l-entità relatriċi tkun għadha ma użatx dak l-ammont biex tixtri, tifdi, tħallas lura jew tixtri mill-ġdid strumenti. Meta l-permess ikun permess ad hoc u jirreferi għal strumenti eżerċitabbli fejn ma tingħata l-ebda ċertezza suffiċjenti li l-opzjoni eżerċitabbli se tiġi eżegwita, l-ammont ta’ permess minn qabel mhux użat għandu jeskludi kwalunkwe strument bħal dan;
   6. “ammont ta’ permess ad hoc mhux użat” ifisser l-ammont kopert minn permess ad hoc minn qabel biex jinxtraw, jinfdew, jitħallsu lura jew jinxtraw mill-ġdid strumenti speċifiċi ta’ fondi proprji f’konformità mal-Artikolu 78(1), l-ewwel subparagrafu, tar-Regolament (UE) Nru 575/2013 flimkien mal-Artikolu 28(5) tar-Regolament Delegat tal-Kummissjoni (UE) Nru 241/2014[[1]](#footnote-2) jew strumenti ta’ obbligazzjonijiet eliġibbli speċifiċi f’konformità mal-Artikoli 78a tar-Regolament (UE) Nru 575/2013 flimkien mal-Artikolu 32b(2) tar-Regolament Delegat (UE) Nru 241/2014, kif applikabbli, sal-punt li l-entità relatriċi tkun għadha ma użatx dak l-ammont biex tixtri, tifdi, tħallas lura jew tixtri mill-ġdid dawk l-istrumenti. Meta l-permess jirreferi għal strumenti eżerċitabbli fejn ma tingħata l-ebda ċertezza suffiċjenti li l-opzjoni eżerċitabbli se tiġi eżegwita, l-ammont ta’ permess minn qabel mhux użat għandu jeskludi kwalunkwe strument bħal dan.
   7. “ammont ta’ permess ġenerali mhux użat” jew “ammont GPP mhux użat” ifisser l-ammont kopert minn permess minn qabel biex jinxtraw, jinfdew, jitħallsu lura jew jinxtraw mill-ġdid strumenti ta’ fondi proprji f’konformità mal-Artikolu 78(1), it-tieni subparagrafu, tar-Regolament (UE) Nru 575/2013 flimkien mal-Artikolu 28(3) tar-Regolament Delegat (UE) Nru 241/2014 jew strumenti ta’ obbligazzjonijiet eliġibbli f’konformità mal-Artikoli 78a tar-Regolament (UE) Nru 575/2013 flimkien mal-Artikolu 32b(3) u (5) tar-Regolament Delegat (UE) Nru 241/2014, kif applikabbli, sal-punt li l-entità relatriċi tkun għadha ma użatx dak l-ammont biex tixtri, tifdi, tħallas lura jew tixtri mill-ġdid dawk l-istrumenti.

## PARTI II: STRUZZJONIJIET RELATATI MAL-FORMOLI

1. Ammonti: M 01.00 – Metriċi ewlenin għall-MREL u t-TLAC (KM2)
   1. Kummenti ġenerali
2. Il-kolonna li tirreferi għar-rekwiżit minimu għall-fondi proprji u l-obbligazzjonijiet eliġibbli (MREL) għandha timtela minn entitajiet li huma soġġetti għar-rekwiżit minimu għall-fondi proprji u l-obbligazzjonijiet eliġibbli f’konformità mal-Artikolu 45e tad-Direttiva 2014/59/UE. Huma biss dawk l-entitajiet obbligati li jikkonformaw mar-rekwiżit stipulat fl-Artikolu 92a tar-Regolament (UE) Nru 575/2013 li għandhom jirrapportaw l-entrati li jirreferu għar-rekwiżit tal-G-SII għall-fondi proprji u l-obbligazzjonijiet eliġibbli (TLAC).
   1. Struzzjonijiet dwar pożizzjonijiet speċifiċi

|  |  |
| --- | --- |
| Kolonni | Referenzi u struzzjonijiet legali |
| 0010 | Rekwiżit minimu għal fondi proprji u obbligazzjonijiet eliġibbli (MREL)  L-Artikoli 45 u 45e tad-Direttiva 2014/59/UE |
| 0020 | Rekwiżit għal fondi proprji u obbligazzjonijiet eliġibbli għall-G-SIIs (TLAC)  L-Artikolu 92a tar-Regolament (UE) Nru 575/2013 |

|  |  |
| --- | --- |
| Ringiela | Referenzi u struzzjonijiet legali |
| 0100-0120 | L-ammont totali tal-iskopertura għar-riskju u l-kejl tal-iskopertura totali |
| 0100 | L-ammont totali tal-iskopertura għar-riskju (TREA)  L-Artikolu 45(2), il-punt (a), tad-Direttiva 2014/59/UE, l-Artikolu 92(3) tar-Regolament (UE) Nru 575/2013.  L-ammont totali tal-iskopertura għar-riskju rrapportat f’din ir-ringiela għandu jkun l-ammont totali tal-iskopertura għar-riskju li huwa l-bażi għall-konformità mar-rekwiżiti stabbiliti fl-Artikolu 45 tad-Direttiva 2014/59/UE jew tal-Artikolu 92a tar-Regolament (UE) Nru 575/2013, kif applikabbli. |
| 0110 | Kejl tal-iskopertura totali (TEM)  L-Artikolu 45(2), il-punt (b), tad-Direttiva 2014/59/UE, l-Artikolu 429(4) u l-Artikolu 429a tar-Regolament (UE) Nru 575/2013.  Il-kejl tal-iskopertura totali rrapportat f’din ir-ringiela għandu jkun il-kejl tal-iskopertura totali, li huwa l-bażi għall-konformità mar-rekwiżiti stabbiliti fl-Artikolu 45 tad-Direttiva 2014/59/UE jew l-Artikolu 92a tar-Regolament (UE) Nru 575/2013, kif applikabbli. |
| 0200-0230 | Fondi proprji u obbligazzjonijiet eliġibbli |
| 0200 | Fondi proprji u obbligazzjonijiet eliġibbli  *MREL*  L-ammont ta’ fondi proprji u obbligazzjonijiet eliġibbli li jgħoddu għall-MREL għandu jiġi rrapportat bħala s-somma ta’:   1. fondi proprji kif definiti fl-Artikolu 4(1), il-punt (118), u l-Artikolu 72 tar-Regolament (UE) Nru 575/2013; 2. obbligazzjonijiet eliġibbli kif definit fl-Artikolu 2(1), il-punt (71a), tad-Direttiva 2014/59/UE.   Fil-każ ta’ strumenti rregolati mil-liġi ta’ pajjiż terz, l-istrument għandu jiġi inkluż biss f’din ir-ringiela jekk jissodisfa r-rekwiżiti stipulati fl-Artikolu 55 tad-Direttiva 2014/59/UE.  *TLAC*  L-ammont ta’ fondi proprji u obbligazzjonijiet eliġibbli li jgħoddu għar-rekwiżit tal-G-SII għall-fondi proprji u l-obbligazzjonijiet eliġibbli (TLAC) għandu jkun l-ammont imsemmi fl-Artikolu 72 l tar-Regolament (UE) Nru 575/2013, li jikkonsisti fi:   1. fondi proprji kif definiti fl-Artikolu 4(1), il-punt (118), u l-Artikolu 72 tar-Regolament (UE) Nru 575/2013; 2. obbligazzjonijiet eliġibbli f’konformità mal-Artikolu 72k tar-Regolament (UE) Nru 575/2013. |
| 0210 | Li minnhom: fondi proprji u obbligazzjonijiet subordinati  L-ammont ta’ fondi proprji u obbligazzjonijiet eliġibbli subordinati li jgħoddu għall-MREL għandu jiġi rrapportat bħala s-somma ta’:   1. fondi proprji kif definiti fl-Artikolu 4(1), il-punt (118), u l-Artikolu 72 tar-Regolament (UE) Nru 575/2013; 2. obbligazzjonijiet eliġibbli inklużi fl-ammont ta’ fondi proprji u obbligazzjonijiet eliġibbli f’konformità mal-Artikolu 45b tad-Direttiva 2014/59/UE li huma strumenti eliġibbli subordinati kif definiti fil-punt fl-Artikolu 2(1), il-punt (71b) ta’ dik id-Direttiva; 3. obbligazzjonijiet inklużi fl-ammont ta’ fondi proprji u obbligazzjonijiet eliġibbli f’konformità mal-Artikolu 45b(3) tad-Direttiva 2014/59/UE.   Fil-każ tal-istrumenti rregolati mil-liġi ta’ pajjiż terz, l-istrument għandu jiġi inkluż biss f’din ir-ringiela jekk jissodisfa r-rekwiżiti tal-Artikolu 55 stipulat fid-Direttiva 2014/59/UE.  Fir-rigward tal-obbligazzjonijiet eliġibbli subordinati, l-ammonti rrapportati għandhom ikunu l-ammonti netti minn   1. fejn applikabbli, parteċipazzjonijiet ta’ strumenti ta’ obbligazzjonijiet eliġibbli subordinati proprji, kif imsemmi fl-Artikolu 72e(1), il-punt (a) tar-Regolament (UE) Nru 575/2013, u 2. ammonti ta’ permessi minn qabel mhux użati, sal-punt li l-permess minn qabel ikopri strumenti ta’ obbligazzjonijiet subordinati b’mod ġenerali jew strument speċifiku ta’ obbligazzjonijiet subordinati. |
| 0220 | Li minnhom: huma regolati mil-liġi ta’ pajjiż terz  L-ammont ta’ fondi proprji u obbligazzjonijiet eliġibbli li huma rregolati mil-liġi ta’ pajjiż terz kif imsemmi fl-Artikolu 55 tad-Direttiva 2014/59/UE.  L-ammonti rrapportati għandhom ikunu l-ammonti netti minn:   1. parteċipazzjonijiet ta’ strumenti ta’ obbligazzjonijiet eliġibbli proprji, kif imsemmi fl-Artikolu 72e(1), il-punt (a), tar-Regolament (UE) Nru 575/2013, fejn applikabbli, u parteċipazzjonijiet ta’ strumenti ta’ fondi proprji, kif imsemmi fl-Artikolu 36(1), il-punt (f), l-Artikolu 56, il-punt (a), u l-Artikolu 66, il-punt (a), tar-Regolament (UE) Nru 575/2013, irregolati mil-liġi ta’ pajjiż terz; kif ukoll 2. ammonti ta’ permessi ad hoc mhux użati, sa fejn il-permess minn qabel ikopri strument ta’ fondi proprji jew strument ta’ obbligazzjonijiet eliġibbli speċifiċi li huwa rregolat mil-liġi ta’ pajjiż terz. |
| 0230 | Li minnhom: fihom klawżola ta’ tniżżil fil-valur u ta’ konverżjoni kif imsemmi fl-Artikolu 55 tad-Direttiva 2014/59/UE  L-ammont ta’ fondi proprji u obbligazzjonijiet eliġibbli li huma rregolati mil-liġi ta’ pajjiż terz u li fihom klawżola ta’ tniżżil fil-valur u ta’ konverżjoni kif imsemmi fl-Artikolu 55 tad-Direttiva 2014/59/UE.  L-ammonti rrapportati għandhom ikunu l-ammonti netti minn   1. parteċipazzjonijiet ta’ strumenti ta’ obbligazzjonijiet eliġibbli proprji, kif imsemmi fl-Artikolu 72e(1), il-punt (a), tar-Regolament (UE) Nru 575/2013, fejn applikabbli, u parteċipazzjonijiet fi strumenti ta’ fondi proprji, kif imsemmi fl-Artikolu 36(1), il-punt (f), l-Artikolu 56, il-punt (a), u l-Artikolu 66, il-punt (a), tar-Regolament (UE) Nru 575/2013, irregolati mil-liġi ta’ pajjiż terz u li fihom klawżola ta’ tniżżil fil-valur u ta’ konverżjoni kif imsemmi fl-Artikolu 55 tad-Direttiva 2014/59/UE u 2. l-ammonti ta’ permessi ad hoc mhux użati, sa fejn dak il-permess jkopri strument ta’ fondi proprji jew strument speċifiku ta’ obbligazzjonijiet eliġibbli li huma rregolati mil-liġi ta’ pajjiż terz u li fihom klawżola ta’ tniżżil fil-valur u ta’ konverżjoni kif imsemmi fl-Artikolu 55 tad-Direttiva 2014/59/UE. |
| 0250-0290 | Obbligazzjonijiet oħrajn ta’ kapaċità ta’ rikapitalizzazzjoni interna  Entitajiet li, fid-*data* tar-rapportar ta’ dik l-informazzjoni, iżommu ammonti ta’ fondi proprji u obbligazzjonijiet eliġibbli ta’ mill-inqas 150 % tar-rekwiżit stipulat fl-Artikolu 45(1) tad-Direttiva 2014/59/UE għandhom jiġu eżentati mir-rapportar tal-informazzjoni fir-ringieli 0250 sa 0290. Tali entitajiet jistgħu jagħżlu li jirrapportaw dik l-informazzjoni f’dan il-mudell fuq bażi volontarja.  L-ammonti ta’ permessi minn qabel mhux użati, sal-punt li l-permess ikopri strument ta’ obbligazzjonijiet eliġibbli, għandhom jitqiesu bħala obbligazzjonijiet oħrajn b’kapaċità ta’ rikapitalizzazzjoni interna għall-finijiet ta’ dawn ir-ringieli. |
| 0250 | Obbligazzjonijiet oħrajn ta’ kapaċità ta’ rikapitalizzazzjoni interna  L-ammont ta’ obbligazzjonijiet ta’ kapaċità ta’ rikapitalizzazzjoni interna, kif definit fl-Artikolu 2(1), il-punt (71) tad-Direttiva 2014/59/UE, li mhumiex inklużi fil-fondi proprji u l-obbligazzjonijiet eliġibbli f’konformità mal-Artikolu 45b ta’ dik id-Direttiva. |
| 0260 | Li minnhom: huma regolati mil-liġi ta’ pajjiż terz  L-ammont ta’ obbligazzjonijiet oħrajn ta’ kapaċità ta’ rikapitalizzazzjoni interna li huma rregolati mil-liġi ta’ pajjiż terz kif imsemmi fl-Artikolu 55 tad-Direttiva 2014/59/UE. |
| 0270 | Li minnhom: fihom klawżola ta’ tniżżil fil-valur u ta’ konverżjoni kif imsemmi fl-Artikolu 55 tad-Direttiva 2014/59/UE  L-ammont ta’ obbligazzjonijiet oħrajn ta’ kapaċità ta’ rikapitalizzazzjoni interna li huma rregolati mil-liġi ta’ pajjiż terz u li fihom klawżola ta’ tniżżil fil-valur u ta’ konverżjoni kif imsemmi fl-Artikolu 55 tad-Direttiva 2014/59/UE. |
| 0280 - 0290 | Diżaggregazzjoni ta’ obbligazzjonijiet oħrajn ta’ kapaċità ta’ rikapitalizzazzjoni interna skont il-maturità residwa |
| 0280 | Maturità residwa ta’ < sena |
| 0285 | Maturità residwa ta’ >= sena u < sentejn |
| 0290 | Maturità residwa ta’ >= sentejn |
| 0300-0360 | Proporzjonijiet u eżenzjonijiet ta’ subordinazzjoni |
| 0300 | Fondi proprji u obbligazzjonijiet eliġibbli bħala perċentwal tat-TREA  Għall-finijiet ta’ din ir-ringiela, l-ammont ta’ fondi proprji u obbligazzjonijiet eliġibbli li jiġi rrapportat fir-ringiela 0200 għandu jiġi espress bħala perċentwal tal-ammont totali tal-iskopertura għar-riskju kkalkolat f’konformità mal-Artikolu 92(3) tar-Regolament (UE) Nru 575/2013. |
| 0310 | Li minnhom: fondi proprji u obbligazzjonijiet subordinati  Għall-finijiet ta’ din ir-ringiela, l-ammont ta’ fondi proprji u obbligazzjonijiet eliġibbli subordinati li jiġi rrapportat fir-ringiela 0210 għandu jiġi espress bħala perċentwal tal-ammont totali tal-iskopertura għar-riskju kkalkolat f’konformità mal-Artikolu 92(3) tar-Regolament (UE) Nru 575/2013. |
| 0320 | Fondi proprji u obbligazzjonijiet eliġibbli bħala perċentwal tat-TEM  Għall-finijiet ta’ din ir-ringiela, l-ammont ta’ fondi proprji u obbligazzjonijiet eliġibbli li jiġi rrapportat fir-ringiela 0200 għandu jiġi espress bħala perċentwal tal-kejl tal-iskopertura totali kkalkolat f’konformità mal-Artikoli 429(4) u 429a tar-Regolament (UE) Nru 575/2013. |
| 0330 | Li minnhom: fondi proprji u obbligazzjonijiet subordinati  Għall-finijiet ta’ din ir-ringiela, l-ammont ta’ fondi proprji u obbligazzjonijiet eliġibbli li jiġi rrapportat fir-ringiela 0210 għandu jiġi espress bħala perċentwal tal-kejl tal-iskopertura totali kkalkolat f’konformità mal-Artikoli 429(4) u 429a tar-Regolament (UE) Nru 575/2013. |
| 0340 | Tapplika l-eżenzjoni ta’ subordinazzjoni stipulata fl-Artikolu 72b(4) tar-Regolament (UE) Nru 575/2013? (eżenzjoni ta’ 5 %)  Din ir-ringiela għandha tiġi rrapportata biss minn entitajiet soġġetti għar-rekwiżit tal-G-SII għall-fondi proprji u l-obbligazzjonijiet eliġibbli (rekwiżit tat-TLAC).  Meta l-awtorità ta’ riżoluzzjoni tippermetti li l-obbligazzjonijiet jikkwalifikaw bħala strumenti ta’ obbligazzjonijiet eliġibbli f’konformità mal-Artikolu 72b(4) tar-Regolament (UE) Nru 575/2013, l-entità li tirrapporta għandha tindika “iva” fil-kolonna 0020.  Meta l-awtorità ta’ riżoluzzjoni ma tippermettix li l-obbligazzjonijiet jikkwalifikaw bħala strumenti ta’ obbligazzjonijiet eliġibbli f’konformità mal-Artikolu 72b(4) tar-Regolament (UE) Nru 575/2013, l-entità li tirrapporta għandha tindika “le” fil-kolonna 0020.  Billi l-eżenzjonijiet stipulati fl-Artikolu 72b(3) u (4) tar-Regolament (UE) Nru 575/2013 huma esklussivi b’mod reċiproku, din ir-ringiela ma għandhiex timtela jekk l-entità li tirrapporta tkun imliet {r0350}. |
| 0350 | L-ammont aggregat ta’ strumenti ta’ obbligazzjonijiet eliġibbli mhux subordinati permessi jekk tiġi applikata d-diskrezzjoni tas-subordinazzjoni stipulata fl-Artikolu 72b(3) tar-Regolament (UE) Nru 575/2013 (eżenzjoni massima ta’ 3,5 %)  Ammont aggregat ta’ obbligazzjonijiet mhux subordinati li l-awtorità ta’ riżoluzzjoni ppermettiet li jikkwalifikaw bħala strumenti ta’ obbligazzjonijiet eliġibbli għall-fini tar-rekwiżit tal-G-SII għall-fondi proprji u l-obbligazzjonijiet eliġibbli (TLAC) f’konformità mal-Artikolu 72b(3) tar-Regolament (UE) Nru 575/2013 jew li jikkwalifikaw skont l-Artikolu 494(3) ta’ dak ir-Regolament.  Billi l-eżenzjonijiet stipulati fl-Artikolu 72b(3) u (4) tar-Regolament (UE) Nru 575/2013 huma esklussivi b’mod reċiproku, din ir-ringiela ma għandhiex timtela jekk l-entità li tirrapporta tindika “iva” {r0340,c0020}. |
| 0360 | Is-sehem tal-obbligazzjonijiet mhux subordinati totali li huwa inkluż fil-fondi proprji u fl-obbligazzjonijiet eliġibbli  Din ir-ringiela għandha tiġi rrapportata biss minn entitajiet soġġetti għar-rekwiżit tal-G-SII għall-fondi proprji u l-obbligazzjonijiet eliġibbli (rekwiżit tat-TLAC).  Jekk tapplika eżenzjoni ta’ subordinazzjoni limitata stipulata fl-Artikolu 72b(3) tar-Regolament (UE) Nru 575/2013, l-entitajiet għandhom jirrapportaw:   1. l-ammont ta’ obbligazzjonijiet maħruġa li jikklassifika pari passu mal-obbligazzjonijiet esklużi kif imsemmi fl-Artikolu 72a(2) tar-Regolament (UE) Nru 575/2013 u huwa inkluż fl-ammont irrapportat fir-ringiela 0200 (wara l-applikazzjoni tal-limitu massimu), 2. diviż bl-ammont ta’ obbligazzjonijiet maħruġa li jikklassifika pari passu mal-obbligazzjonijiet esklużi kif imsemmi fl-Artikolu 72a(2) tar-Regolament (UE) Nru 575/2013 u li jkunu rikonoxxuti taħt ir-ringiela 0200 jekk ma jkun ġie applikat l-ebda limitu massimu. |

1. Kompożizzjoni u maturità
   1. M 02.00 – il-kapaċità u l-kompożizzjoni tal-MREL u tat-TLAC (gruppi u entitajiet ta’ riżoluzzjoni) (TLAC1)
      1. Kummenti ġenerali
2. Il-mudell M 02.00 – il-kapaċità u l-kompożizzjoni tal-MREL u tat-TLAC (gruppi u entitajiet ta’ riżoluzzjoni) (TLAC1) jipprovdi aktar dettalji dwar il-kompożizzjoni tal-fondi proprji u tal-obbligazzjonijiet eliġibbli.
3. Il-kolonna li tirreferi għar-rekwiżit minimu għall-fondi proprji u l-obbligazzjonijiet eliġibbli (MREL) għandha timtela minn entitajiet li huma soġġetti għar-rekwiżit minimu għall-fondi proprji u l-obbligazzjonijiet eliġibbli f’konformità mal-Artikolu 45e tad-Direttiva 2014/59/UE. Huma biss dawk l-entitajiet obbligati li jikkonformaw mar-rekwiżit stipulat fl-Artikolu 92a tar-Regolament (UE) Nru 575/2013 li għandhom jirrapportaw l-entrati li jirreferu għar-rekwiżit tal-G-SII għall-fondi proprji u l-obbligazzjonijiet eliġibbli (TLAC).
   * 1. Struzzjonijiet dwar pożizzjonijiet speċifiċi

|  |  |
| --- | --- |
| Kolonna | Referenzi u struzzjonijiet legali |
| 0010 | Rekwiżit minimu għal fondi proprji u obbligazzjonijiet eliġibbli (MREL)  L-Artikoli 45 u 45e tad-Direttiva 2014/59/UE. |
| 0020 | Rekwiżiti għal fondi proprji u obbligazzjonijiet eliġibbli għall-G-SIIs (TLAC)  L-Artikolu 92a tar-Regolament (UE) Nru 575/2013. |
| 0030 | Entrata ta’ memorandum: Ammonti eliġibbli għall-finijiet ta’ MREL, iżda mhux ta’ TLAC  Din il-kolonna għandha timtela biss minn entitajiet soġġetti għar-rekwiżit għall-fondi proprji u l-obbligazzjonijiet eliġibbli għall-G-SIIs (TLAC).  Din il-kolonna għandha tirrifletti d-differenza bejn l-ammonti ta’ fondi proprji u obbligazzjonijiet eliġibbli biex jissodisfaw ir-rekwiżit stipulat fl-Artikolu 45 tad-Direttiva 2014/59/UE f’konformità mal-Artikolu 45e ta’ dik id-Direttiva u l-ammont ta’ fondi proprji u obbligazzjonijiet eliġibbli biex jissodisfaw ir-rekwiżit stipulat fl-Artikolu 92a tar-Regolament (UE) Nru 575/2013. |

|  |  |
| --- | --- |
| Ringiela | Referenzi u struzzjonijiet legali |
| 0010 | FONDI PROPRJI U OBBLIGAZZJONIJIET ELIĠIBBLI  Il-fondi proprji u l-obbligazzjonijiet eliġibbli għall-finijiet tal-Artikolu 45e tad-Direttiva 2014/59/UE u tal-Artikolu 92a tar-Regolament (UE) Nru 575/2013  *MREL*  L-ammont ta’ fondi proprji u obbligazzjonijiet eliġibbli li jgħoddu għall-MREL għandu jiġi rrapportat bħala s-somma ta’:   1. fondi proprji kif definiti fl-Artikolu 4(1), il-punt (118), u l-Artikolu 72 tar-Regolament (UE) Nru 575/2013; 2. obbligazzjonijiet eliġibbli kif definit fl-Artikolu 2(1), il-punt (71a), tad-Direttiva 2014/59/UE.   Fil-każ ta’ strumenti rregolati mil-liġi ta’ pajjiż terz, l-istrument għandu jiġi inkluż biss f’din ir-ringiela jekk jissodisfa r-rekwiżiti stipulati fl-Artikolu 55 tad-Direttiva 2014/59/EU.*TLAC*  L-ammont ta’ fondi proprji u obbligazzjonijiet eliġibbli li jgħoddu għar-rekwiżit għall-fondi proprji u l-obbligazzjonijiet eliġibbli għall-G-SIIs (TLAC) għandu jkun l-ammont imsemmi fl-Artikolu 72 l tar-Regolament (UE) Nru 575/2013, li jikkonsisti fi:   1. fondi proprji kif definiti fl-Artikolu 4(1), il-punt (118), u l-Artikolu 72 tar-Regolament (UE) Nru 575/2013; 2. obbligazzjonijiet eliġibbli f’konformità mal-Artikolu 72k tar-Regolament (UE) Nru 575/2013. |
| 0020 | Fondi proprji (eliġibbli)  Il-punt (118) tal-Artikolu 4(1) u l-Artikolu 72 tar-Regolament (UE) Nru 575/2013  Fil-każ tal-MREL, l-istrumenti rregolati mil-liġi ta’ pajjiż terz għandhom jiġu inklużi biss f’din ir-ringiela u fir-ringieli 0040 u 0050 jekk jissodisfaw ir-rekwiżiti stipulati fl-Artikolu 55 tad-Direttiva 2014/59/UE. |
| 0030 | Kapital tal-Grad 1 ta’ Ekwità Komuni  L-Artikolu 50 tar-Regolament (UE) Nru 575/2013. |
| 0040 | Kapital tal-Grad 1 Addizzjonali (Eliġibbli)  L-Artikolu 61 tar-Regolament (UE) Nru 575/2013. |
| 0050 | Kapital tal-Grad 2 (Eliġibbli)  L-Artikolu 71 tar-Regolament (UE) Nru 575/2013. |
| 0060 | Obbligazzjonijiet eliġibbli  *MREL*  Obbligazzjonijiet eliġibbli kif definit fl-Artikolu 2(1), il-punt (71a), tad-Direttiva 2014/59/UE; fil-każ ta’ strumenti rregolati mil-liġi ta’ pajjiż terz, l-istrument għandu jiġi inkluż biss f’din ir-ringiela jekk jissodisfa r-rekwiżiti stipulati fl-Artikolu 55 ta’ dik id-Direttiva.  *TLAC*  Obbligazzjonijiet eliġibbli f’konformità mal-Artikolu 72k tar-Regolament (UE) Nru 575/2013. |
| 0070 | Entrati ta’ obbligazzjonijiet eliġibbli qabel l-aġġustamenti  *MREL*  Obbligazzjonijiet eliġibbli kif definit fl-Artikolu 2(1), il-punt (71a), tad-Direttiva 2014/59/UE; fil-każ ta’ strumenti rregolati mil-liġi ta’ pajjiż terz, l-istrument għandu jiġi inkluż biss f’din ir-ringiela jekk jissodisfa r-rekwiżiti stipulati fl-Artikolu 55 ta’ dik id-Direttiva. L-ammonti rrapportati għandhom ikunu ammonti netti mill-ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli.  *TLAC*  Obbligazzjonijiet eliġibbli li jikkonformaw mar-rekwiżiti kollha stipulati fl-Artikoli 72a sa 72d tar-Regolament (UE) Nru 575/2013 għandhom jiġu rrapportati. L-ammonti rrapportati għandhom ikunu ammonti netti mill-istrumenti ta’ obbligazzjonijiet eliġibbli, u nett mill-ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli. |
| 0080 | Li minnhom: obbligazzjonijiet eliġibbli meqjusa bħala strutturalment subordinati  *MREL*  Obbligazzjonijiet li jikkonformaw mal-kundizzjonijiet stipulati fl-Artikolu 45b tad-Direttiva 2014/59/UE minħabba li jinħarġu minn entità ta’ riżoluzzjoni li hija kumpanija azzjonarja u minħabba li ma hemmx obbligazzjonijiet esklużi kif imsemmi fl-Artikolu 72a(2) tar-Regolament (UE) Nru 575/2013 li jikklassifikaw pari passu ma’ strumenti ta’ obbligazzjonijiet eliġibbli jew li huma subordinati għalihom.  Fil-każ ta’ strumenti rregolati mil-liġi ta’ pajjiż terz, l-istrument għandu jiġi inkluż biss f’din ir-ringiela jekk jissodisfa r-rekwiżiti stipulati fl-Artikolu 55 tad-Direttiva 2014/59/UE.  Din ir-ringiela għandha tinkludi wkoll l-obbligazzjonijiet eliġibbli li jikkwalifikaw bħala riżultat tal-anterjorità f’konformità mal-Artikolu 494b(3) tar-Regolament (UE) Nru 575/2013.  L-ammonti rrapportati għandhom ikunu l-ammonti li ma jinkludux l-ammonti ta’ permessi minn qabel mhux użati, sal-punt li l-permess minn qabel ikopri l-istrumenti tal-obbligazzjonijiet eliġibbli li jissodisfaw il-kriterji speċifikati fl-ewwel, fit-tieni u fit-tielet subparagrafi ta’ dan il-paragrafu.  *TLAC*  Obbligazzjonijiet li:  (a) jikkonformaw mar-rekwiżiti stipulati fl-Artikoli 72a sa 72d tar-Regolament (UE) Nru 575/2013 u, b’mod partikolari, mar-rekwiżit stipulat l-Artikolu 72b(2), il-punt (d)(iii) ta’ dak ir-Regolament, iżda mhux mar-rekwiżiti stipulati fil-punti (d)(i) jew (d)(ii) ta’ dak il-paragrafu, jew  (b)li jikkonformaw mar-rekwiżiti stipulati fl-Artikoli 72a sa 72d tar-Regolament (UE) Nru 575/2013, ħlief l-Artikolu 72b(2), il-punt (d) ta’ dak ir-Regolament, u li huma permessi jikkwalifikaw bħala strumenti ta’ obbligazzjonijiet eliġibbli mill-awtoritajiet ta’ riżoluzzjoni f’konformità mal-Artikolu 72b(4) ta’ dak ir-Regolament.  Din ir-ringiela għandha tinkludi wkoll l-obbligazzjonijiet eliġibbli li jikkwalifikaw bħala riżultat tal-anterjorità f’konformità mal-Artikolu 494b(3) tar-Regolament (UE) Nru 575/2013.  L-ammonti rrapportati għandhom ikunu l-ammonti li ma jinkludux l-ammonti ta’ permessi minn qabel mhux użati, sal-punt li l-permess minn qabel ikopri l-istrumenti tal-obbligazzjonijiet eliġibbli li jissodisfaw il-kriterji speċifikati fl-ewwel, fl-ewwel u fit-tieni subparagrafi ta’ dan il-paragrafu. |
| 0090 | Obbligazzjonijiet eliġibbli subordinati għall-obbligazzjonijiet esklużi  *MREL*  Obbligazzjonijiet eliġibbli inklużi fl-ammont ta’ fondi proprji u obbligazzjonijiet eliġibbli f’konformità mal-Artikolu 45b tad-Direttiva 2014/59/UE li huma strumenti eliġibbli subordinati kif definiti fl-Artikolu 2(1), il-punt (71b) ta’ dik id-Direttiva u obbligazzjonijiet inklużi fl-ammont ta’ fondi proprji u obbligazzjonijiet eliġibbli f’konformità mal-Artikolu 45b(3) ta’ dik id-Direttiva. Fil-każ ta’ strumenti rregolati mil-liġi ta’ pajjiż terz, l-istrument għandu jiġi inkluż biss f’din ir-ringiela jekk jissodisfa r-rekwiżiti stipulati fl-Artikolu 55 ta’ dik id-Direttiva. L-ammonti rrapportati għandhom ikunu ammonti netti mill-ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli subordinati għall-obbligazzjonijiet esklużi.  *TLAC*  Obbligazzjonijiet eliġibbli li jikkonformaw mar-rekwiżiti kollha stipulati fl-Artikoli 72a sa 72d tar-Regolament (UE) Nru 575/2013, bl-esklużjoni tal-obbligazzjonijiet permessi biex jikkwalifikaw bħala strumenti ta’ obbligazzjonijiet eliġibbli f’konformità mal-Artikolu 72b(3) jew (4) ta’ dak ir-Regolament. L-ammonti rrapportati għandhom jeskludu l-ammonti ta’ parteċipazzjonijiet ta’ strumenti ta’ obbligazzjonijiet eliġibbli, u kif ukoll l-ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli. |
| 0100 | Strumenti ta’ obbligazzjonijiet eliġibbli maħruġa direttament mill-entità ta’ riżoluzzjoni (mhux soġġetti għal anterjorità)  *MREL*  Obbligazzjonijiet eliġibbli inklużi fl-ammont ta’ fondi proprji u obbligazzjonijiet eliġibbli f’konformità mal-Artikolu 45b tad-Direttiva 2014/59/UE li huma strumenti eliġibbli subordinati kif definiti fl-Artikolu 2(1), il-punt (71b) ta’ dik id-Direttiva u li jinħarġu direttament mill-entità ta’ riżoluzzjoni. Fil-każ ta’ strumenti rregolati mil-liġi ta’ pajjiż terz, l-istrument għandu jiġi inkluż biss f’din ir-ringiela jekk jissodisfa r-rekwiżiti stipulati fl-Artikolu 55 ta’ dik id-Direttiva. L-ammonti rrapportati għandhom ikunu ammonti qabel ma jitnaqqsu l-ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli li jinħarġu direttament mill-entità ta’ riżoluzzjoni li mhumiex anterjuri.  *TLAC*  Obbligazzjonijiet eliġibbli li jikkonformaw mar-rekwiżiti kollha stipulati fl-Artikoli 72a sa 72d tar-Regolament (UE) Nru 575/2013, bl-esklużjoni ta’ obbligazzjonijiet permessi biex jikkwalifikaw bħala strumenti ta’ obbligazzjonijiet eliġibbli f’konformità mal-Artikolu 72b(3) jew (4) ta’ dak ir-Regolament, u li jinħarġu direttament mill-entità ta’ riżoluzzjoni. L-ammonti rrapportati għandhom ikunu ammonti qabel ma jitnaqqsu l-ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli li jinħarġu direttament mill-entità ta’ riżoluzzjoni li mhumiex anterjuri.  Din ir-ringiela la għandha tinkludi l-porzjon amortizzat tal-istrumenti tal-Grad 2, fejn il-maturità li jifdal tkun akbar minn sena 1 (l-Artikolu 72a(1), il-punt (b) tar-Regolament (UE) Nru 575/2013), u lanqas l-obbligazzjonijiet eliġibbli soġġetti għal anterjorità skont l-Artikolu 494b ta’ dak ir-Regolament. |
| 0110 | Strumenti ta’ obbligazzjonijiet eliġibbli maħruġa minn entitajiet oħrajn fi ħdan il-grupp ta’ riżoluzzjoni (mhux soġġetti għal anterjorità)  *MREL*  Obbligazzjonijiet eliġibbli inklużi fl-ammont ta’ fondi proprji u obbligazzjonijiet eliġibbli f’konformità mal-Artikolu 45b tad-Direttiva 2014/59/UE li jinħarġu minn sussidjarji u li huma inklużi fl-MREL f’konformità mal-Artikolu 45b(3) ta’ dik id-Direttiva. Fil-każ ta’ strumenti rregolati mil-liġi ta’ pajjiż terz, l-istrument għandu jiġi inkluż biss f’din ir-ringiela jekk jissodisfa r-rekwiżiti stipulati fl-Artikolu 55 ta’ dik id-Direttiva. L-ammonti rrapportati għandhom ikunu ammonti qabel ma jitnaqqsu l-ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli li jinħarġu direttament minn entitajiet oħrajn fil-grupp ta’ riżoluzzjoni li mhumiex anterjuri.  *TLAC*  Obbligazzjonijiet eliġibbli li jikkonformaw mar-rekwiżiti kollha stipulati fl-Artikoli 72a sa 72d tar-Regolament (UE) Nru 575/2013, bl-esklużjoni ta’ obbligazzjonijiet permessi biex jikkwalifikaw bħala strumenti ta’ obbligazzjonijiet eliġibbli skont l-Artikolu 72b(3) jew (4) ta’ dak ir-Regolament, li jinħarġu minn sussidjarji u jikkwalifikaw għall-inklużjoni fl-istrumenti tal-obbligazzjonijiet eliġibbli kkonsolidati ta’ entità f’konformità mal-Artikolu 88a ta’ dak ir-Regolament. L-ammonti rrapportati għandhom ikunu ammonti qabel ma jitnaqqsu l-ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli li jinħarġu direttament minn entitajiet oħrajn fil-grupp ta’ riżoluzzjoni li mhumiex anterjuri.  Din ir-ringiela la għandha tinkludi l-porzjon amortizzat tal-istrumenti tal-Grad 2, fejn il-maturità li jifdal tkun akbar minn sena 1 (l-Artikolu 72a(1), il-punt (b) tar-Regolament (UE) Nru 575/2013), u lanqas l-obbligazzjonijiet eliġibbli soġġetti għal anterjorità skont l-Artikolu 494b ta’ dak ir-Regolament. |
| 0120 | Entrati ta’ obbligazzjonijiet eliġibbli maħruġa qabel is-27 ta’ Ġunju 2019  *MREL*  L-obbligazzjonijiet eliġibbli li jissodisfaw il-kundizzjonijiet li ġejjin:  (a) ikunu nħarġu qabel is-27 ta’ Ġunju 2019;  (b) ikunu strumenti eliġibbli subordinati kif definiti fl-Artikolu 2(1), il-punt (71b) tad-Direttiva 2014/59/UE;  (c) ikunu inklużi f’fondi proprji u obbligazzjonijiet eliġibbli f’konformità mal-Artikolu 494b(3) tar-Regolament (UE) Nru 575/2013.  (d) fil-każ tal-istrumenti rregolati mil-liġi ta’ pajjiż terz, jissodisfaw ir-rekwiżiti stipulati fl-Artikolu 55 tad-Direttiva 2014/59/UE.  L-ammonti rrapportati għandhom ikunu l-ammonti qabel ma jitnaqqsu l-ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli li nħarġu qabel is-27 ta’ Ġunju 2019.  *TLAC*  L-obbligazzjonijiet eliġibbli li jissodisfaw il-kundizzjonijiet li ġejjin:  (a) ikunu nħarġu qabel is-27 ta’ Ġunju 2019;  (b) jikkonformaw mal-Artikolu 72b(2), il-punt (d), tar-Regolament (UE) Nru 575/2013;  (c) ikunu jikkwalifikaw bħala obbligazzjonijiet eliġibbli bħala riżultat tal-anterjorità f’konformità mal-Artikolu 494b(3) tar-Regolament (UE) Nru 575/2013.  L-ammonti rrapportati għandhom ikunu l-ammonti qabel ma jitnaqqsu l-ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli li nħarġu qabel is-27 ta’ Ġunju 2019. |
| 0130 | Strumenti tal-Grad 2 b’maturità residwa ta’ mill-inqas sena 1 sal-punt li ma jikkwalifikawx bħala entrati tal-Grad 2  L-Artikolu 72a(1), il-punt (b) tar-Regolament (UE) Nru 575/2013  Din ir-ringiela għandha tinkludi l-porzjon amortizzat tal-istrumenti tal-Grad 2, fejn il-maturità li jifdal tkun akbar minn sena 1. Huwa biss l-ammont mhux rikonoxxut f’fondi proprji, iżda li jissodisfa l-kriterji ta’ eliġibbiltà kollha stipulati fl-Artikolu 72b tar-Regolament (UE) Nru 575/2013 li għandu jiġi rrapportat f’din ir-ringiela.  Fil-każ tal-MREL, l-istrumenti rregolati mil-liġi ta’ pajjiż terz għandhom jiġu inklużi biss f’din ir-ringiela jekk jissodisfaw ir-rekwiżiti stipulati fl-Artikolu 55 tad-Direttiva 2014/59/UE. |
| 0132 | (-) Strumenti ta’ obbligazzjonijiet proprji eliġibbli mhux subordinati għall-obbligazzjonijiet esklużi  *MREL*  L-Artikolu 78a tar-Regolament (UE) Nru 575/2013, l-Artikolu 32b(2), (3) u (5) tar-Regolament Delegat (UE) Nru 241/2014  Din ir-ringiela għandha tinkludi ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli subordinati għall-obbligazzjonijiet esklużi. L-ammont f’din ir-ringiela għandu jkun ugwali għall-ammont fir-ringiela 0135 għall-MREL.  *TLAC*  L-Artikolu 72e(1), il-punt (a), u l-Artikolu 78a tar-Regolament (UE) Nru 575/2013, l-Artikolu 32b(2), (3) u (5) tar-Regolament Delegat (UE) Nru 241/2014  Din ir-ringiela għandha tinkludi:   1. parteċipazzjonijiet ta’ strumenti ta’ obbligazzjonijiet eliġibbli subordinati proprji li jridu jitnaqqsu skont l-Artikolu 72e(1), il-punt (a), tar-Regolament (UE) Nru 575/2013; kif ukoll 2. ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli subordinati għall-obbligazzjonijiet esklużi. |
| 0135 | (-) li minnu: ammonti ta’ permessi minn qabel mhux użati  *MREL u TLAC*  L-ammonti li ġejjin għandhom jiġu rrapportati f’din ir-ringiela:   1. ammonti ta’ permessi ad hoc minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli subordinati għall-obbligazzjonijiet esklużi; 2. ammonti ta’ GPP mhux użati, sal-punt li l-permess ikopri l-istrumenti tal-obbligazzjonijiet eliġibbli subordinati għall-obbligazzjonijiet esklużi.   Meta permess ġenerali minn qabel kif imsemmi fil-punt (ii) ma jispeċifikax il-klassifikazzjoni tal-istrumenti li jistgħu jinxtraw, jinfdew, jitħallsu lura jew jinxtraw mill-ġdid, l-ammont sħiħ tal-APE mhux użat għandu jiġi rrapportat f’din ir-ringiela. |
| 0140 | Obbligazzjonijiet eliġibbli mhux subordinati għall-obbligazzjonijiet esklużi  *MREL*  Obbligazzjonijiet li jikkonformaw mal-kundizzjonijiet stipulati fl-Artikolu 45b tad-Direttiva 2014/59/UE u li mhumiex kompletament subordinati għal pretensjonijiet li jirriżultaw mill-obbligazzjonijiet esklużi msemmija fl-Artikolu 72a(2) tar-Regolament (UE) Nru 575/2013. Fil-każ ta’ strumenti rregolati mil-liġi ta’ pajjiż terz, l-istrument għandu jiġi inkluż biss f’din ir-ringiela jekk jissodisfa r-rekwiżiti stipulati fl-Artikolu 55 tad-Direttiva 2014/59/UE. L-ammonti rrapportati għandhom ikunu ammonti netti mill-ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli li mhumiex subordinati għall-obbligazzjonijiet esklużi.  *TLAC*  Obbligazzjonijiet eliġibbli li jikkonformaw mar-rekwiżiti stipulati fl-Artikoli 72a sa 72d tar-Regolament (UE) Nru 575/2013, ħlief fl-Artikolu 72b(2), il-punt (d) ta’ dak ir-Regolament, u huma rikonoxxuti bħala obbligazzjonijiet eliġibbli f’konformità mal-Artikolu 72b(3) jew (4) ta’ dak ir-Regolament. Fejn japplika l-Artikolu 72b(3) tar-Regolament (UE) Nru 575/2013, l-ammont irrapportat għandu jkun l-ammont wara l-applikazzjoni tal-limitu massimu stipulat f’dak l-Artikolu. L-ammonti rrapportati għandhom jeskludu l-ammonti ta’ parteċipazzjonijiet ta’ strumenti ta’ obbligazzjonijiet eliġibbli, u kif ukoll l-ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli mhux subordinati għal obbligazzjonijiet esklużi. |
| 0150 | Obbligazzjonijiet eliġibbli li mhumiex subordinati għall-obbligazzjonijiet esklużi (mhux soġġetti għal anterjorità qabel il-limitu massimu)  *MREL*  Obbligazzjonijiet li jikkonformaw mal-kundizzjonijiet stipulati fl-Artikolu 45b(1), (2) u (3) tad-Direttiva 2014/59/UE u li mhumiex kompletament subordinati għal pretensjonijiet li jirriżultaw mill-obbligazzjonijiet esklużi msemmija fl-Artikolu 72a(2) tar-Regolament (UE) Nru 575/2013.Fil-każ ta’ strumenti rregolati mil-liġi ta’ pajjiż terz, l-istrument għandu jiġi inkluż biss f’din ir-ringiela jekk jissodisfa r-rekwiżiti stipulati fl-Artikolu 55 tad-Direttiva 2014/59/UE. L-ammonti rrapportati għandhom ikunu ammonti qabel ma jitnaqqsu l-ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli li ma jkunux subordinati għal obbligazzjonijiet esklużi u mingħajr anterjorità.  *TLAC*  Obbligazzjonijiet eliġibbli li jikkonformaw mar-rekwiżiti stipulati fl-Artikoli 72a sa 72d tar-Regolament (UE) Nru 575/2013, ħlief għall-Artikolu 72b(2), il-punt (d) ta’ dak ir-Regolament, u li jistgħu kunu permessi jikkwalifikaw bħala strumenti ta’ obbligazzjonijiet eliġibbli f’konformità mal-Artikolu 72b(3) ta’ dak ir-Regolament jew li huma permessi jikkwalifikaw bħala strumenti ta’ obbligazzjonijiet eliġibbli f’konformità mal-Artikolu 72b(4) ta’ dak ir-Regolament. L-ammonti rrapportati għandhom ikunu ammonti qabel ma jitnaqqsu l-ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli li ma jkunux subordinati għal obbligazzjonijiet esklużi u mingħajr anterjorità.  Fejn japplika l-Artikolu 72b(3) jew l-Artikolu 494(2) tar-Regolament (UE) Nru 575/2013, għandu jiġi rrapportat l-ammont sħiħ mingħajr applikazzjoni tal-limitu massimu ta’ 3,5 %, u tal-limitu massimu ta’ 2,5 %, rispettivament, f’din ir-ringiela.  Din ir-ringiela ma għandha tinkludi l-ebda ammont rikonoxxibbli fuq bażi tranżitorja f’konformità mal-Artikolu 494b(3) tar-Regolament (UE) Nru 575/2013. |
| 0160 | Obbligazzjonijiet eliġibbli li mhumiex subordinati għall-obbligazzjonijiet esklużi maħruġa qabel is-27 ta’ Ġunju 2019 (qabel il-limitu massimu)  *MREL*  L-obbligazzjonijiet eliġibbli li jissodisfaw il-kundizzjonijiet li ġejjin:  (a) ikunu nħarġu qabel is-27 ta’ Ġunju 2019;  (b) ikunu jikkonformaw mal-kundizzjonijiet stipulati fl-Artikolu 45b(1), (2) u (3) tad-Direttiva 2014/59/UE u ma jkunux kompletament subordinati għal pretensjonijiet li jirriżultaw mill-obbligazzjonijiet esklużi msemmija fl-Artikolu 72a(2) tar-Regolament (UE) Nru 575/2013;  (c) ikunu jikkwalifikaw bħala obbligazzjonijiet eliġibbli bħala riżultat tal-anterjorità f’konformità mal-Artikolu 494b(3) tar-Regolament (UE) Nru 575/2013.  Fil-każ ta’ strumenti rregolati mil-liġi ta’ pajjiż terz, l-istrument għandu jiġi inkluż biss f’din ir-ringiela jekk jissodisfa r-rekwiżiti stipulati fl-Artikolu 55 tad-Direttiva 2014/59/UE.  L-ammonti rrapportati għandhom ikunu ammonti qabel ma jitnaqqsu l-ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli li ma jkunux subordinati għal obbligazzjonijiet esklużi u li jkunu nħarġu qabel is-27 ta’ Ġunju 2019.  *TLAC*  L-obbligazzjonijiet eliġibbli li jissodisfaw il-kundizzjonijiet li ġejjin:  (a) ikunu nħarġu qabel is-27 ta’ Ġunju 2019;  (b) jikkonformaw mar-rekwiżiti stipulati fl-Artikoli 72a sa 72d tar-Regolament (UE) Nru 575/2013, ħlief għall-Artikolu 72b(2), il-punt (d) ta’ dak ir-Regolament, u li jistgħu kunu permessi jikkwalifikaw bħala strumenti ta’ obbligazzjonijiet eliġibbli f’konformità mal-Artikolu 72b(3) ta’ dak ir-Regolament jew li huma permessi jikkwalifikaw bħala strumenti ta’ obbligazzjonijiet eliġibbli f’konformità mal-Artikolu 72b(4) ta’ dak ir-Regolament;  (c) ikunu jikkwalifikaw bħala obbligazzjonijiet eliġibbli bħala riżultat tal-anterjorità f’konformità mal-Artikolu 494b(3) tar-Regolament (UE) Nru 575/2013.  L-ammonti rrapportati għandhom ikunu l-ammonti qabel jitnaqqsu l-ammonti mhux użati ta’ permessi minn qabel, sal-punt li l-permess ikopri strumenti ta’ obbligazzjonijiet eliġibbli li mhumiex subordinati għal obbligazzjonijiet esklużi u li nħarġu qabel s-27 ta’ Ġunju 2019. Fejn japplika l-Artikolu 72b(3) jew l-Artikolu 494(2) tar-Regolament (UE) Nru 575/2013, l-ammont sħiħ mingħajr l-applikazzjoni tal-limitu massimu ta’ 3,5 % u 2,5 % rispettivament għandu jiġi rrapportat f’din ir-ringiela. |
| 0162 | (-) Strumenti ta’ obbligazzjonijiet proprji eliġibbli mhux subordinati għall-obbligazzjonijiet esklużi  *MREL*  L-Artikolu 78a tar-Regolament (UE) Nru 575/2013, l-Artikolu 32b(2), (3) u (5) tar-Regolament Delegat (UE) Nru 241/2014  Din ir-ringiela għandha tinkludi ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli mhux subordinati għall-obbligazzjonijiet esklużi. L-ammont f’din ir-ringiela għandu jkun ugwali għall-ammont fir-ringiela 0165 għall-MREL.  *TLAC*  L-Artikolu 72e(1), il-punt (a), u l-Artikolu 78a tar-Regolament (UE) Nru 575/2013, l-Artikolu 32b(2), (3) u (5) tar-Regolament Delegat (UE) Nru 241/2014  Din ir-ringiela għandha tinkludi:   1. parteċipazzjonijiet ta’ strumenti proprji ta’ obbligazzjonijiet eliġibbli mhux subordinati li jridu jitnaqqsu skont l-Artikolu 72e(1), il-punt (a), tar-Regolament (UE) Nru 575/2013; kif ukoll 2. ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli li mhumiex subordinati għall-obbligazzjonijiet esklużi. |
| 0165 | (-) li minnu: ammonti ta’ permessi minn qabel mhux użati  *MREL u TLAC*  L-ammonti li ġejjin għandhom jiġu rrapportati f’din ir-ringiela:   1. ammonti ta’ permessi ad hoc mhux użati, sal-punt li l-permess ikopri strumenti ta’ obbligazzjonijiet eliġibbli li mhumiex subordinati għall-obbligazzjonijiet esklużi; 2. ammonti GPP mhux użati, sal-punt li l-permess ikopri l-istrumenti tal-obbligazzjonijiet eliġibbli li mhumiex subordinati għall-obbligazzjonijiet esklużi.   Meta permess ġenerali minn qabel kif imsemmi fil-punt (ii) ma jispeċifikax il-klassifikazzjoni tal-istrumenti li jistgħu jinxtraw, jinfdew, jitħallsu lura jew jinxtraw mill-ġdid, l-ammont sħiħ tal-APE mhux użat għandu jiġi rrapportat fir-ringiela 0135, mhux f’din ir-ringiela. |
| 0170 | Ammonti eliġibbli wara l-applikazzjoni tal-limitu massimu tal-Artikolu 72b(3) tar-Regolament (UE) Nru 575/2013 (mhux soġġetti għal anterjorità)  *TLAC*  L-obbligazzjonijiet eliġibbli li jikkonformaw mar-rekwiżiti stipulati fl-Artikoli 72a sa 72d tar-Regolament (UE) Nru 575/2013, ħlief għall-Artikolu 72b(2), il-punt (d) ta’ dak ir-Regolament, wara li jiġi applikati l-Artikolu 72b(3) sa (5) ta’ dak ir-Regolament, bl-esklużjoni tal-obbligazzjonijiet rikonoxxuti skont l-anterjorità stabbilita fl-Artikolu 494b(3) ta’ dak ir-Regolament.  Fejn japplika l-Artikolu 72b(3) tar-Regolament (UE) Nru 575/2013 u sal-31 ta’ Diċembru 2021, l-ammont irrapportat f’din ir-ringiela għandu jkun l-ammont wara l-applikazzjoni tal-Artikolu 494(2) ta’ dak ir-Regolament (limitu massimu ta’ 2,5 %). |
| 0180 | Ammonti eliġibbli wara l-applikazzjoni tal-limitu massimu tal-Artikolu 72b(3) tar-Regolament (UE) Nru 575/2013 li jikkonsisti fl-entrati maħruġa qabel is-27 ta’ Ġunju 2019  *TLAC*  L-obbligazzjonijiet eliġibbli li jissodisfaw il-kundizzjonijiet li ġejjin:  (a) ikunu nħarġu qabel is-27 ta’ Ġunju 2019;  (b) ikunu jikkonformaw mar-rekwiżiti stipulati fl-Artikoli 72a sa 72d tar-Regolament (UE) Nru 575/2013, ħlief għall-Artikolu 72b(2), il-punt (d) ta’ dak ir-Regolament, wara li jiġi applikat l-Artikolu 72b(3) sa (5) ta’ dak ir-Regolament;  (c) ikunu jikkwalifikaw bħala obbligazzjonijiet eliġibbli bħala riżultat tal-anterjorità f’konformità mal-Artikolu 494b(3) tar-Regolament (UE) Nru 575/2013.  Fejn japplika l-Artikolu 72b(3) tar-Regolament (UE) Nru 575/2013 u sal-31 ta’ Diċembru 2021, l-ammont irrapportat f’din ir-ringiela għandu jkun l-ammont wara l-applikazzjoni tal-Artikolu 494(2) ta’ dak ir-Regolament (limitu massimu ta’ 2,5 %). |
| 0190 | (-) Tnaqqis |
| 0200 | (-) Skoperturi bejn gruppi ta’ riżoluzzjoni b’punt ta’ dħul multiplu (MPE)  *TLAC*  Din ir-ringiela għandha tirrifletti t-tnaqqis tal-iskoperturi bejn il-gruppi ta’ riżoluzzjoni tal-MPE G-SII, li jikkorrispondu għal parteċipazzjonijiet diretti, indiretti jew sintetiċi ta’ strumenti ta’ fondi proprji jew strumenti ta’ obbligazzjonijiet eliġibbli ta’ sussidjarja waħda jew aktar li ma jappartjenux għall-istess grupp ta’ riżoluzzjoni bħall-entità ta’ riżoluzzjoni, f’konformità mal-Artikolu 72e(4) tar-Regolament (UE) Nru 575/2013. |
| 0211 | (-) Investimenti fi strumenti ta’ obbligazzjonijiet eliġibbli oħrajn  *TLAC*  L-entitajiet għandhom jirrapportaw it-tnaqqis tal-investimenti fi strumenti ta’ obbligazzjonijiet eliġibbli oħrajn, kif imsemmi fl-Artikolu 72e(1), il-punti (b), (c) u (d), fl-Artikolu 72e(2) u (3) u fl-Artikoli 72g sa 72j tar-Regolament (UE) Nru 575/2013, , fejn l-ammont li għandu jitnaqqas mill-entrati ta’ obbligazzjonijiet eliġibbli jiġi ddeterminat f’konformità mal-Parti Tnejn, it-Titolu I, il-Kapitolu 5a, it-Taqsima 2, ta’ dak ir-Regolament. |
| 0220 | Eċċess tat-tnaqqis mill-obbligazzjonijiet eliġibbli fuq l-obbligazzjonijiet eliġibbli  L-obbligazzjonijiet eliġibbli ma jistgħux ikunu negattivi, iżda huwa possibbli li l-ammont tat-tnaqqis mill-entrati ta’ obbligazzjonijiet eliġibbli jkun akbar mill-entrati ta’ obbligazzjonijiet eliġibbli. Meta jiġri dan, l-obbligazzjonijiet eliġibbli jridu jkunu ugwali għal żero, u l-eċċess tat-tnaqqis għandu jitnaqqas mill-Grad 2 f’konformità mal-Artikolu 66, il-punt(e), tar-Regolament (UE) Nru 575/2013.  B’din l-entrata, jirriżulta li l-obbligazzjonijiet eliġibbli kif irrapportati fir-ringiela 0060 qatt ma jkunu inqas minn żero. |
| 0400-0500 | Entrati fil-memorandum |
| 0400 | CET1 (%) disponibbli wara li jiġu ssodisfati r-rekwiżiti tal-entità  L-ammont ta’ CET1, ugwali għal żero jew pożittiv, disponibbli wara li jiġu ssodisfati kull wieħed mir-rekwiżiti msemmija fl-Artikolu 141a(1), il-punti (a), (b) u (c) tad-Direttiva 2013/36/UE[[2]](#footnote-3) u l-ogħla minn:  (a) fejn applikabbli, ir-rekwiżit tal-G-SII għall-fondi proprji u l-obbligazzjonijiet eliġibbli stipulati fl-Artikolu 92a tar-Regolament (UE) Nru 575/2013 (ir-rekwiżit TLAC), meta kkalkolat f’konformità mal-paragrafu (1), il-punt (a) ta’ dak l-artikolu,  (b) ir-rekwiżit minimu għall-fondi proprji u l-obbligazzjonijiet eliġibbli skont l-Artikolu 45 tad-Direttiva 2014/59/UE, meta kkalkolat f’konformità mal-Artikolu 45(2), il-punt (a) ta’ dik id-Direttiva.  Is-CET1 disponibbli għandu jiġi espress f’perċentwal tal-ammont totali tal-iskopertura għar-riskju kif irrapportat fir-ringiela 0100 tal-mudell M 01.00.  Iċ-ċifra rrapportata għandha tkun identika kemm fil-kolonni tal-MREL kif ukoll f’dawk tat-TLAC.  Din għandha tqis l-effett tad-dispożizzjonijiet tranżitorji fuq il-fondi proprji u l-obbligazzjonijiet eliġibbli, l-ammont totali tal-iskopertura għar-riskju u r-rekwiżiti nfushom. La l-gwida dwar il-fondi proprji addizzjonali msemmija fl-Artikolu 104b tad-Direttiva 2013/36/UE u lanqas ir-rekwiżit ta’ riżerva kombinata tal-Artikolu 128, l-ewwel subparagrafu, il-punt (6) ta’ dik id-Direttiva, ma għandhom jiġu kkunsidrati. |
| 0410 | Rekwiżit ta’ riżerva kombinat (%)  L-Artikolu 128, l-ewwel subparagrafu, il-punt (6) tad-Direttiva 2013/36/UE  Ir-rekwiżit ta’ riżerva kombinata għandu jiġi espress bħala perċentwal tal-ammont totali ta’ skopertura għar-riskju. |
| 0420 | li minnhom: ir-rekwiżit ta’ riżerva ta’ konservazzjoni ta’ kapital  L-ammont tar-riżerva kombinata speċifika għall-istituzzjoni (espress bħala perċentwal tal-ammont totali tal-iskopertura għar-riskju) li tirrigwarda r-rekwiżit ta’ riżerva ta’ konservazzjoni tal-kapital. |
| 0430 | li minnhom: ir-rekwiżit ta’ riżerva kontroċiklika  L-ammont tar-riżerva kombinata speċifika għall-istituzzjoni (espress bħala perċentwal tal-ammont totali tal-iskopertura għar-riskju) li tirrigwarda r-rekwiżit ta’ riżerva kontroċiklika. |
| 0440 | li minnhom: ir-rekwiżit tar-riżerva għar-riskju sistemiku  L-ammont tar-riżerva kombinata speċifika għall-istituzzjoni (espress bħala perċentwal tal-ammont totali tal-iskopertura għar-riskju) li tirrigwarda r-rekwiżit ta’ riżerva għar-riskju sistemiku. |
| 0450 | li minnhom: Riżerva għal Istituzzjoni Globali Sistematikament Importanti (G-SII) jew Istituzzjoni Oħra Sistematikament Importanti (O-SII)  L-ammont tar-riżerva kombinata speċifika għall-istituzzjoni (espress bħala perċentwal tal-ammont totali tal-iskopertura għar-riskju) li tirrigwarda r-rekwiżit ta’ riżerva G-SII jew O-SII. |
| 0460 | Investimenti f’obbligazzjonijiet eliġibbli subordinati ta’ istituzzjonijiet oħrajn  Il-pożizzjonijiet irrapportati f’din ir-ringiela u fir-ringieli 0470 sa 0490 għandhom jiġu ddeterminati billi jitqiesu l-prinċipji stipulati fl-Artikolu 72h tar-Regolament (UE) Nru 575/2013 (pożizzjonijiet twal netti, approċċ taċ-ċar kristall). |
| 0470 | Investimenti f’obbligazzjonijiet eliġibbli subordinati ta’ G-SIIs  L-ammont ta’ parteċipazzjonijiet ta’ strumenti ta’ obbligazzjonijiet eliġibbli, kif imsemmi fl-Artikolu 72b(2) tar-Regolament (UE) Nru 575/2013, bl-esklużjoni tal-istrumenti skont l-Artikolu 72b(3) sa (5) ta’ dak ir-Regolament, li jinħarġu mill-G-SIIs. |
| 0480 | Investimenti f’obbligazzjonijiet eliġibbli subordinati ta’ O-SIIs  L-ammont ta’ parteċipazzjonijiet ta’ strumenti ta’ obbligazzjonijiet eliġibbli, kif imsemmi fl-Artikolu 72b(2) tar-Regolament (UE) Nru 575/2013, li jinħarġu mill-O-SIIs.  L-investimenti f’obbligazzjonijiet eliġibbli subordinati tal-O-SIIs li fl-istess ħin huma G-SIIs ma għandhomx jiġu rrapportati f’din ir-ringiela, iżda esklussivament fir-ringiela 0470. |
| 0490 | Investimenti f’obbligazzjonijiet eliġibbli subordinati ta’ istituzzjonijiet oħrajn  L-ammont ta’ parteċipazzjonijiet ta’ strumenti ta’ obbligazzjonijiet eliġibbli, kif imsemmi fl-Artikolu 72b(2) tar-Regolament (UE) Nru 575/2013 li jinħarġu minn istituzzjonijiet li la huma G-SIIs u lanqas O-SIIs. |
| 0500 | Obbligazzjonijiet esklużi  L-Artikolu 72a(2) tar-Regolament (UE) Nru 575/2013 |
| 0600 | Permessi ad hoc għal elementi ta’ obbligazzjonijiet eliġibbli: Ammont predeterminat  L-ammonti koperti minn permess ad hoc preċedenti biex jinxtraw, jinfdew, jitħallsu lura jew jinxtraw mill-ġdid strumenti ta’ obbligazzjonijiet eliġibbli speċifiċi f’konformità mal-Artikolu 78a(1), l-ewwel subparagrafu, tar-Regolament (UE) Nru 575/2013 flimkien mal-Artikolu 32b(2) tar-Regolament Delegat (UE) Nru 241/2014 għandhom jiġu rrapportati f’din ir-ringiela. Dan għandu jinkludi kemm l-ammonti użati kif ukoll dawk mhux użati. |
| 0610 | Permessi ġenerali minn qabel għal entrati ta’ obbligazzjonijiet eliġibbli: Ammont predeterminat  L-ammonti koperti minn permess ġenerali minn qabel biex jinxtraw, jinfdew, jitħallsu lura jew jinxtraw mill-ġdid strumenti ta’ obbligazzjonijiet eliġibbli f’konformità mal-Artikolu 78a(1), it-tieni subparagrafu, tar-Regolament (UE) Nru 575/2013 flimkien mal-Artikolu 32b(3) u (5) tar-Regolament Delegat (UE) Nru 241/2014 għandhom jiġu rrapportati f’din ir-ringiela. Dan għandu jinkludi kemm l-ammonti użati kif ukoll dawk mhux użati. |

* 1. M 03.00 – MREL Intern u TLAC Interna (ILAC)
     1. Kummenti ġenerali

1. Il-mudell M 03.00 jippreżenta l-fondi proprji u l-obbligazzjonijiet eliġibbli għall-finijiet ta’
   1. ir-rekwiżit għal fondi proprji u obbligazzjonijiet eliġibbli ta’ entitajiet li huma stess mhumiex entitajiet ta’ riżoluzzjoni skont l-Artikolu 45f tad-Direttiva 2014/59/UE (MREL intern); kif ukoll
   2. ir-rekwiżit għal fondi proprji u obbligazzjonijiet eliġibbli għal G-SIIs mhux tal-UE applikabbli għal sussidjarji materjali ta’ G-SIIs ta’ pajjiżi terzi skont l-Artikolu 92b tar-Regolament (UE) Nru 575/2013 (TLAC interna).
2. Il-kolonna li tirreferi għall-MREL intern għandha timtela minn entitajiet li huma soġġetti għar-rekwiżit minimu għall-fondi proprji u l-obbligazzjonijiet eliġibbli f’konformità mal-Artikoli 45 u 45f tad-Direttiva 2014/59/UE. Huma biss dawk l-entitajiet obbligati li jikkonformaw mar-rekwiżit stipulat fl-Artikolu 92b tar-Regolament (UE) Nru 575/2013 li għandhom jirrapportaw l-entrati li jirreferu għar-rekwiżit tal-G-SII għall-fondi proprji u l-obbligazzjonijiet eliġibbli (TLAC).
   * 1. Struzzjonijiet dwar pożizzjonijiet speċifiċi

|  |  |
| --- | --- |
| Kolonni | Referenzi u struzzjonijiet legali |
| 0010 | MREL intern  L-Artikoli 45 u 45f tad-Direttiva 2014/59/UE. |
| 0020 | TLAC interna  L-Artikolu 92b tar-Regolament (UE) Nru 575/2013. |

|  |  |
| --- | --- |
| Ringiela | Referenzi u struzzjonijiet legali |
| 0010 | Livell ta' applikazzjoni  Jekk l-entità tkun soġġetta għall-MREL intern u, fejn applikabbli, TLAC interna, fuq bażi individwali, hija għandha tindika “individwali”.  Jekk l-entità tkun soġġetta għall-MREL intern u, fejn applikabbli, TLAC interna, fuq bażi konsolidata, hija għandha tindika “konsolidata”. |
| 0100-0110 | L-ammont totali tal-iskopertura għar-riskju u l-kejl tal-iskopertura totali |
| 0100 | L-ammont totali tal-iskopertura għar-riskju (TREA)  L-Artikolu 45(2), il-punt (a), tad-Direttiva 2014/59/UE, l-Artikolu 92(3) tar-Regolament (UE) Nru 575/2013.  L-ammont totali tal-iskopertura għar-riskju rrapportat f’din ir-ringiela għandu jkun l-ammont totali tal-iskopertura għar-riskju li huwa l-bażi għall-konformità mar-rekwiżiti stabbiliti fl-Artikolu 45 tad-Direttiva 2014/59/UE jew tal-Artikolu 92b tar-Regolament (UE) Nru 575/2013, rispettivament kif applikabbli. |
| 0110 | Kejl tal-iskopertura totali (TEM)  L-Artikolu 45(2), il-punt (b), tad-Direttiva 2014/59/UE, l-Artikolu 429(4) u l-Artikolu 429a tar-Regolament (UE) Nru 575/2013.  Il-kejl tal-iskopertura totali rrapportat f’din ir-ringiela għandu jkun il-kejl tal-iskopertura totali, li huwa l-bażi għall-konformità mar-rekwiżiti stabbiliti fl-Artikolu 45 tad-Direttiva 2014/59/UE jew l-Artikolu 92b tar-Regolament (UE) Nru 575/2013, rispettivament kif applikabbli. |
| 0200 - 0295 | Fondi proprji eliġibbli u obbligazzjonijiet eliġibbli |
| 0200 | Fondi proprji eliġibbli u obbligazzjonijiet eliġibbli  *MREL intern*  Is-somma tal-fondi proprji eliġibbli, l-obbligazzjonijiet eliġibbli u l-garanziji permessi li jgħoddu għall-MREL intern f’konformità mal-Artikolu 45f(2) tad-Direttiva 2014/59/UE, billi jitqies ukoll, fejn applikabbli, ir-raba’ subparagrafu tal-Artikolu 89(2) ta’ dik id-Direttiva.  Fil-każ ta’ strumenti rregolati mil-liġi ta’ pajjiż terz, l-istrument għandu jiġi inkluż biss f’din ir-ringiela jekk jissodisfa r-rekwiżiti stipulati fl-Artikolu 55 tad-Direttiva 2014/59/UE.  L-ammont irrapportat f’din ir-ringiela għandu jkun l-ammont wara li jsir it-tnaqqis f’konformità mal-Artikolu 72e(5) tar-Regolament (UE) Nru 575/2013.  *TLAC interna*  Il-fondi proprji eliġibbli u l-obbligazzjonijiet eliġibbli permessi li jgħoddu għat-TLAC interna f’konformità mal-Artikolu 92b(2) u (3) tar-Regolament (UE) Nru 575/2013. L-ammont irrapportat f’din ir-ringiela għandu jkun l-ammont wara li jsir it-tnaqqis f’konformità mal-Artikolu 72e(5) tar-Regolament (UE) Nru 575/2013. |
| 0210 | Fondi proprji eliġibbli  Is-somma tal-kapital CET1, il-kapital tal-Grad 1 addizzjonali eliġibbli u l-kapital tal-Grad 2 eliġibbli  Fil-każ tal-MREL intern, l-istrumenti msemmija fir-raba’ subparagrafu tal-Artikolu 89(2) tad-Direttiva 2014/59/UE għandhom jiġu inklużi f’din ir-ringiela u fir-ringieli 0230 u 0240, fejn japplika dak il-paragrafu.  L-istrumenti rregolati mil-liġi ta’ pajjiż terz għandhom jiġu inklużi biss f’din ir-ringiela u fir-ringieli 0230 u 0240 jekk jissodisfaw ir-rekwiżiti stabbiliti l-Artikolu 55 ta’ dik id-Direttiva. |
| 0220 | Kapital tal-Grad 1 ta’ Ekwità Komuni (CET1)  L-Artikolu 50 tar-Regolament (UE) Nru 575/2013. |
| 0230 | Kapital tal-Grad 1 Addizzjonali Eliġibbli  L-Artikolu 61 tar-Regolament (UE) Nru 575/2013  *MREL intern*  L-istrumenti għandhom jiġu kkunsidrati biss meta jissodisfaw il-kriterji msemmija fl-Artikolu 45f(2), fil-punt (b)(ii), tad-Direttiva 2014/59/UE.  *TLAC interna*  L-istrumenti għandhom jiġu kkunsidrati biss meta jissodisfaw il-kriterji stipulati fl-Artikolu 92b(2) tar-Regolament (UE) Nru 575/2013. |
| 0240 | Kapital tal-Grad 2 Eliġibbli  L-Artikolu 71 tar-Regolament (UE) Nru 575/2013  *MREL intern*  L-istrumenti għandhom jiġu kkunsidrati biss meta jissodisfaw il-kriterji stabbiliti fl-Artikolu 45f(2), fil-punt (b)(ii), tad-Direttiva 2014/59/UE.  *TLAC interna*  L-istrumenti għandhom jiġu kkunsidrati biss meta jissodisfaw il-kriterji stipulati fl-Artikolu 92b(2) tar-Regolament (UE) Nru 575/2013. |
| 0250 | Obbligazzjonijiet u garanziji eliġibbli |
| 0260 | Obbligazzjonijiet eliġibbli (esklużi l-garanziji)  *MREL intern*  L-obbligazzjonijiet eliġibbli li jissodisfaw il-kundizzjonijiet stabbiliti fid-Direttiva 2014/59/UE, l-Artikolu 45f(2), il-punt (a), billi jitqies ukoll, fejn applikabbli, l-Artikolu 89(2), ir-raba’ subparagrafu ta’ dik id-Direttiva.  Fil-każ ta’ strumenti rregolati mil-liġi ta’ pajjiż terz, l-istrument għandu jiġi inkluż biss f’din ir-ringiela jekk jissodisfa r-rekwiżiti stipulati fl-Artikolu 55 tad-Direttiva 2014/59/UE.  L-ammonti rrapportati għandhom ikunu ammonti qabel ma jitnaqqsu l-ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli.  *TLAC interna*  L-ammont ta’ obbligazzjonijiet eliġibbli għandu jiġi kkalkolat f’konformità mal-Artikolu 72k tar-Regolament (UE) Nru 575/2013 fejn dawk l-obbligazzjonijiet jissodisfaw il-kundizzjonijiet stabbiliti fl-Artikolu 92b(3) ta’ dak ir-Regolament.  L-ammonti rrapportati għandhom ikunu ammonti qabel ma jitnaqqsu l-ammonti ta’ permessi minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli. |
| 0265 | (-) Strumenti ta’ obbligazzjonijiet eliġibbli proprji: Ammonti ta’ permessi minn qabel mhux użati  L-ammonti li ġejjin għandhom jiġu rrapportati f’din ir-ringiela:   1. ammonti ta’ permessi ad hoc minn qabel mhux użati, sal-punt li l-permess ikopri l-istrumenti tal-obbligazzjonijiet eliġibbli; 2. ammonti ta’ GPP mhux użati, sal-punt li l-permess ikopri l-istrumenti tal-obbligazzjonijiet eliġibbli. |
| 0270 | Garanziji pprovduti mill-entità ta’ riżoluzzjoni u permessi mill-awtorità ta’ riżoluzzjoni  Meta l-awtorità ta’ riżoluzzjoni tas-sussidjarja tippermetti lill-entità li tirrapporta tissodisfa r-rekwiżit tal-MREL intern bil-garanziji, għandu jiġi rrapportat l-ammont ta’ garanziji li huma pprovduti mill-entità ta’ riżoluzzjoni u li jissodisfaw il-kundizzjonijiet kollha stabbiliti fl-Artikolu 45f(5) tad-Direttiva 2014/59/UE. |
| 0280 | Entrata ta’ memorandum: Parti kollateralizzata tal-garanzija  Il-parti tal-garanzija rrapportata fir-ringiela 0270 li hija kollateralizzata permezz ta’ arranġament kollaterali finanzjarju kif imsemmi fl-Artikolu 45f(5), il-punt (c), tad-Direttiva 2014/59/UE. |
| 0290 | (-) Strumenti ta’ fondi proprji u strumenti ta’ obbligazzjonijiet eliġibbli maħruġa minn entitajiet mhux ta’ riżoluzzjoni tal-istess grupp ta’ riżoluzzjoni  Parteċipazzjonijiet ta’ strumenti ta’ fondi proprji u strumenti ta’ obbligazzjonijiet eliġibbli li għandhom jitnaqqsu f’konformità mal-Artikolu 72e(5) tar-Regolament (UE) Nru 575/2013 u l-Artikolu 45c (2a), il-ħames subparagrafu, tad-Direttiva 2014/59/UE għandhom jiġu rrapportati f’din ir-ringiela.  Għall-kalkolu tat-tnaqqis skont l-Artikolu 45c (2a) tad-Direttiva 2014/59/UE, għandu jintuża l-proporzjon irrapportat fir-ringiela 0630. |
| 0293 | (-) li minnu: Strumenti ta’ fondi proprji maħruġa minn entitajiet ta’ likwidazzjoni  Għandhom jiġu rrapportati investimenti fl-istrumenti ta’ fondi proprji maħruġa minn entitajiet ta’ likwidazzjoni tal-istess grupp ta’ riżoluzzjoni, li għalihom l-awtorità ta’ riżoluzzjoni ma ddeterminatx rekwiżit minimu għal fondi proprji u obbligazzjonijiet eliġibbli f’konformità mal-Artikolu 45 tad-Direttiva 2014/59/UE, li għandhom jitnaqqsu f’konformità mal-Artikolu 45c (2a), il-ħames subparagrafu, tad-Direttiva 2014/59/UE.  Għall-kalkolu tat-tnaqqis skont l-Artikolu 45c (2a) tad-Direttiva 2014/59/UE, għandu jintuża l-proporzjon irrapportat fir-ringiela 0630. |
| 0295 | Eċċess tat-tnaqqis mill-obbligazzjonijiet eliġibbli fuq l-obbligazzjonijiet eliġibbli  L-obbligazzjonijiet eliġibbli ma jistgħux ikunu negattivi, iżda huwa possibbli li l-ammont tat-tnaqqis mill-entrati ta’ obbligazzjonijiet eliġibbli jkun akbar mill-entrati ta’ obbligazzjonijiet eliġibbli. Meta jiġri dan, l-obbligazzjonijiet eliġibbli jridu jkunu ugwali għal żero, u l-eċċess tat-tnaqqis għandu jitnaqqas mill-Grad 2 f’konformità mal-Artikolu 66, il-punt(e), tar-Regolament (UE) Nru 575/2013.  B’din l-entrata, jirriżulta li l-obbligazzjonijiet eliġibbli kif irrapportati fir-ringiela 0251 qatt ma jkunu inqas minn żero. |
| 0400-0440 | Il-proporzjonijiet ta’ fondi proprji eliġibbli u obbligazzjonijiet eliġibbli |
| 0400 | Fondi proprji u obbligazzjonijiet eliġibbli bħala perċentwal tat-TREA  L-ammonti ta’ fondi proprji eliġibbli, obbligazzjonijiet eliġibbli u garanziji permessi tal-entità li tirrapporta li jgħoddu, rispettivament, għall-MREL intern u għat-TLAC interna, espressi bħala perċentwal tal-ammont totali tal-iskopertura għar-riskju kkalkolat f’konformità mal-Artikolu 92(3) tar-Regolament (UE) Nru 575/2013. |
| 0410 | li minnhom: garanziji permessi  L-ammont ta’ fondi proprji eliġibbli, obbligazzjonijiet eliġibbli u garanziji permessi tal-entità li tirrapporta li huma garanziji pprovduti mill-entità ta’ riżoluzzjoni u li huma rikonoxxuti mill-awtorità ta’ riżoluzzjoni f’konformità mal-Artikolu 45f(5) tad-Direttiva 2014/59/UE, li jgħodd għall-MREL intern, espress bħala perċentwal tal-ammont totali tal-iskopertura għar-riskju kkalkolat f’konformità mal-Artikolu 92(3) tar-Regolament (UE) Nru 575/2013. |
| 0420 | Fondi proprji u obbligazzjonijiet eliġibbli bħala perċentwal tat-TEM  L-ammonti ta’ fondi proprji eliġibbli u obbligazzjonijiet eliġibbli tal-entità li tirrapporta li jgħodd, rispettivament, għall-MREL intern u għat-TLAC interna, espressi bħala perċentwal tal-kejl totali tal-iskopertura kkalkolat f’konformità mal-Artikolu 429(4) u l-Artikolu 429a ta’ dak ir-Regolament. |
| 0430 | li minnhom: garanziji permessi  L-ammont ta’ fondi proprji eliġibbli u obbligazzjonijiet eliġibbli tal-entità li tirrapporta li huma garanziji pprovduti mill-entità ta’ riżoluzzjoni u li huma rikonoxxuti mill-awtorità ta’ riżoluzzjoni f’konformità mal-Artikolu 45f(5) tad-Direttiva 2014/59/UE, li jgħodd għall-MREL intern, espress bħala perċentwal tal-kejl tal-iskopertura totali kkalkolat f’konformità mal-Artikolu 429(4) u l-Artikolu 429a tar-Regolament (UE) Nru 575/2013. |
| 0440 | CET1 (%) disponibbli wara li jiġu ssodisfati r-rekwiżiti tal-entità  L-ammont ta’ CET1, ugwali għal żero jew pożittiv, disponibbli wara li jiġu ssodisfati kull wieħed mir-rekwiżiti msemmija fl-Artikolu 141a(1), il-punti (a), (b) u (c) tad-Direttiva 2013/36/UE u l-ogħla minn:  (a) fejn applikabbli, ir-rekwiżit tat-TLAC interna skont l-Artikolu 92b tar-Regolament (UE) Nru 575/2013, meta kkalkolat f’konformità mal-Artikolu 92b(1) ta’ dak ir-Regolament bħala 90 % tar-rekwiżiti tal-Artikolu 92a(1), il-punt (a) ta’ dak ir-Regolament;  (b) ir-rekwiżit tal-MREL intern skont l-Artikolu 45f tad-Direttiva 2014/59/UE, meta kkalkolat f’konformità mal-Artikolu 45(2), il-punt (a) ta’ dik id-Direttiva.  Is-CET1 disponibbli għandu jiġi espress f’perċentwal tal-ammont totali tal-iskopertura għar-riskju kif irrapportat fir-ringiela 0100.  Iċ-ċifra rrapportata għandha tkun identika kemm fil-kolonni tal-MREL intern kif ukoll f’dawk tat-TLAC interna.  Din għandha tqis l-effett tad-dispożizzjonijiet tranżitorji fuq il-fondi proprji u l-obbligazzjonijiet eliġibbli, l-ammont totali tal-iskopertura għar-riskju u r-rekwiżiti nfushom. La l-gwida dwar il-fondi proprji addizzjonali msemmija fl-Artikolu 104b tad-Direttiva 2013/36/UE u lanqas ir-rekwiżit ta’ riżerva kombinata tal-Artikolu 128, l-ewwel subparagrafu, il-punt (6) ta’ dik id-Direttiva, ma għandhom jiġu kkunsidrati. |
| 0500 - 0550 | Entrati fil-memorandum |
| 0500 | Rekwiżit ta’ riżerva kombinat (%)  L-Artikolu 128, l-ewwel subparagrafu, il-punt (6) tad-Direttiva 2013/36/UE  Ir-rekwiżit ta’ riżerva kombinata għandu jiġi espress bħala perċentwal tal-ammont totali ta’ skopertura għar-riskju. |
| 0510 | li minnhom: ir-rekwiżit ta’ riżerva ta’ konservazzjoni ta’ kapital  L-ammont tar-riżerva kombinata speċifika għall-istituzzjoni (espress bħala perċentwal tal-ammont totali tal-iskopertura għar-riskju) li tirrigwarda r-rekwiżit ta’ riżerva ta’ konservazzjoni tal-kapital. |
| 0520 | li minnhom: ir-rekwiżit ta’ riżerva kontroċiklika  L-ammont tar-riżerva kombinata speċifika għall-istituzzjoni (espress bħala perċentwal tal-ammont totali tal-iskopertura għar-riskju) li tirrigwarda r-rekwiżit ta’ riżerva kontroċiklika. |
| 0530 | li minnhom: ir-rekwiżit tar-riżerva għar-riskju sistemiku  L-ammont tar-riżerva kombinata speċifika għall-istituzzjoni (espress bħala perċentwal tal-ammont totali tal-iskopertura għar-riskju) li tirrigwarda r-rekwiżit ta’ riżerva għar-riskju sistemiku. |
| 0540 | li minnhom: Riżerva għal Istituzzjoni Globali Sistematikament Importanti (G-SII) jew Istituzzjoni Oħra Sistematikament Importanti (O-SII)  L-ammont tar-riżerva kombinata speċifika għall-istituzzjoni (espress bħala perċentwal tal-ammont totali tal-iskopertura għar-riskju) li tirrigwarda r-rekwiżit ta’ riżerva G-SII jew O-SII. |
| 0550-0600 | Obbligazzjonijiet oħrajn ta’ kapaċità ta’ rikapitalizzazzjoni interna  Entitajiet li, fid-*data* tar-rapportar ta’ dik l-informazzjoni, iżommu ammonti ta’ fondi proprji u obbligazzjonijiet eliġibbli ta’ mill-inqas 150 % tar-rekwiżit stipulat fl-Artikolu 45(1) tad-Direttiva 2014/59/UE għandhom jiġu eżentati mir-rapportar tal-informazzjoni fir-ringieli 0550 sa 0600. Tali entitajiet jistgħu jagħżlu li jirrapportaw dik l-informazzjoni f’dan il-mudell fuq bażi volontarja.  L-ammonti ta’ permessi minn qabel mhux użati, sal-punt li l-permess ikopri strument ta’ obbligazzjonijiet eliġibbli, għandhom jitqiesu bħala obbligazzjonijiet oħrajn b’kapaċità ta’ rikapitalizzazzjoni interna għall-finijiet ta’ dawn ir-ringieli. |
| 0550 | Obbligazzjonijiet oħrajn ta’ kapaċità ta’ rikapitalizzazzjoni interna  L-ammont ta’ obbligazzjonijiet ta’ kapaċità ta’ rikapitalizzazzjoni interna, kif definit fil-punt (1) tal-Artikolu 2(71) tad-Direttiva 2014/59/UE, li mhumiex eliġibbli biex jissodisfaw ir-rekwiżiti tal-Artikolu 45 u 45f ta’ dik id-Direttiva. |
| 0560 | Li minnhom: huma regolati mil-liġi ta’ pajjiż terz  L-ammont ta’ obbligazzjonijiet oħrajn ta’ kapaċità ta’ rikapitalizzazzjoni interna li huma rregolati mil-liġi ta’ pajjiż terz kif imsemmi fl-Artikolu 55 tad-Direttiva 2014/59/UE. |
| 0570 | Li minnhom: fihom klawżola ta’ tniżżil fil-valur u ta’ konverżjoni kif imsemmi fl-Artikolu 55 tad-Direttiva 2014/59/UE  L-ammont ta’ obbligazzjonijiet oħrajn ta’ kapaċità ta’ rikapitalizzazzjoni interna li huma rregolati mil-liġi ta’ pajjiż terz u li fihom klawżola ta’ tniżżil fil-valur u ta’ konverżjoni kif imsemmi fl-Artikolu 55 tad-Direttiva 2014/59/UE. |
| 0580 - 0600 | Diżaggregazzjoni ta’ obbligazzjonijiet oħrajn ta’ kapaċità ta’ rikapitalizzazzjoni interna skont il-maturità residwa |
| 0580 | Maturità residwa ta’ < sena |
| 0590 | Maturità residwa ta’ >= sena u < sentejn |
| 0600 | Maturità residwa ta’ >= sentejn |
| 0610 | Obbligazzjonijiet esklużi  L-Artikolu 72a(2) tar-Regolament (UE) Nru 575/2013. |
| 0620 | Strumenti ta’ fondi proprji maħruġa minn entitajiet mhux ta’ riżoluzzjoni tal-istess grupp ta’ riżoluzzjoni  Parteċipazzjonijiet ta’ strumenti ta’ fondi proprji maħruġa minn entitajiet mhux ta’ riżoluzzjoni li huma entitajiet ta’ likwidazzjoni, parti mill-istess grupp ta’ riżoluzzjoni, u li għalihom l-awtorità ta’ riżoluzzjoni ma ddeterminatx rekwiżit minimu għal fondi proprji u obbligazzjonijiet eliġibbli f’konformità mal-Artikolu 45 tad-Direttiva 2014/59/UE.  Dan l-ammont għandu jiġi rrapportat f’din ir-ringiela irrispettivament minn jekk il-kundizzjonijiet stipulati fl-Artikolu 45c (2a), il-ħames subparagrafu, tad-Direttiva 2014/59/UE jkunux issodisfati. |
| 0630 | Proporzjon ta’ parteċipazzjonijiet ta’ strumenti ta’ fondi proprji maħruġa minn entitajiet ta’ likwidazzjoni fuq fondi proprji eliġibbli u obbligazzjonijiet eliġibbli  L-Artikolu 45c(2a) tad-Direttiva 2014/59/UE.  Il-proporzjon għandu jiġi kkalkulat biss għad-data ta’ rimessa tal-31 ta’ Diċembru. Għad-dati ta’ referenza l-oħra, għandu jiġi rrapportat il-proporzjon ikkalkulat mill-31 ta’ Diċembru tas-sena preċedenti.  Il-proporzjon għandu jiġi rrapportat kif ġej:   * Numeratur: Medja tal-valur ta’ 12-il xahar tas-sena kalendarja rilevanti tal-parteċipazzjonijiet ta’ strumenti ta’ fondi proprji maħruġa minn entitajiet mhux ta’ riżoluzzjoni li huma entitajiet ta’ likwidazzjoni, parti mill-istess grupp ta’ riżoluzzjoni, u li għalihom l-awtorità ta’ riżoluzzjoni ma ddeterminatx rekwiżit minimu għal fondi proprji u obbligazzjonijiet eliġibbli f’konformità mal-Artikolu 45 tad-Direttiva 2014/59/UE. * Denominatur: Il-medja tal-valuri ta’ kull 12-il xahar tas-sena kalendarja rilevanti tal-fondi proprji u l-obbligazzjonijiet eliġibbli tal-entità relatriċi, ikkalkulata mingħajr ma jitqies it-tnaqqis tal-parteċipazzjonijiet ta’ strumenti ta’ fondi proprji skont il-ħames subparagrafu tal-Artikolu 45c (2a) tad-Direttiva 2014/59/UE. |

* 1. M 04.00 – Struttura ta’ finanzjament tal-obbligazzjonijiet eliġibbli (LIAB-MREL)
     1. Kummenti ġenerali

1. Dan il-mudell jeħtieġ informazzjoni dwar l-istruttura ta’ finanzjament tal-obbligazzjonijiet eliġibbli ta’ entitajiet soġġetti għall-MREL. L-obbligazzjonijiet eliġibbli jiġu diżaggregati skont it-tip ta’ obbligazzjoni u maturità.
2. L-entitajiet għandhom jirrapportaw biss l-obbligazzjonijiet eliġibbli biex jissodisfaw ir-rekwiżit Minimu għall-fondi proprji u l-obbligazzjonijiet eliġibbli stipulati fid-Direttiva 2014/59/UE (MREL / MREL intern) f’dan il-mudell.
3. Meta l-entità relatriċi tkun entità ta’ riżoluzzjoni, l-obbligazzjonijiet eliġibbli kif definiti fl-Artikolu 2(1), il-punt (71a), tad-Direttiva 2014/59/UE għandhom jiġu rrapportati qabel ma jitnaqqsu l-ammonti ta’ permessi minn qabel mhux użati. Fil-każ ta’ obbligazzjonijiet eliġibbli rregolati mil-liġi ta’ pajjiż terz, għandhom jiġu inklużi biss dawk l-obbligazzjonijiet li jissodisfaw ir-rekwiżiti stabbiliti fl-Artikolu 55 ta’ dik id-Direttiva.
4. Meta l-entità li tirrapporta tkun entità għajr entità ta’ riżoluzzjoni, hija għandha tirrapporta l-obbligazzjonijiet eliġibbli kif imsemmi fl-Artikolu 45f(2), il-punt (a) tad-Direttiva 2014/59/UE f’dan il-mudell, filwaqt li tqis ukoll, fejn applikabbli, l-Artikolu 89(2), ir-raba’ subparagrafu tad-Direttiva qabel ma jitnaqqsu l-ammonti ta’ permessi minn qabel mhux użati. Fil-każ ta’ strumenti rregolati mil-liġi ta’ pajjiż terz, l-istrument għandu jiġi inkluż biss f’din ir-ringiela jekk jissodisfa r-rekwiżiti stipulati fl-Artikolu 55 ta’ dik id-Direttiva.
5. Id-diżaggregazzjoni skont it-tip ta’ obbligazzjoni hija bbażata fuq l-istess sett ta’ tipi ta’ obbligazzjoni użati fir-rapportar għall-finijiet tal-ippjanar ta’ riżoluzzjoni f’konformità mar-Regolament ta’ Implimentazzjoni (UE) 2018/1624. Ir-referenzi għal dak ir-Regolament ta’ Implimentazzjoni jingħataw biex jiddefinixxu t-tipi differenti ta’ obbligazzjonijiet.
6. Meta tkun meħtieġa diżaggregazzjoni tal-maturità, il-maturità residwa għandha tkun iż-żmien sal-maturità kuntrattwali jew, f’konformità mal-kundizzjonijiet tal-Artikoli 72c(2) jew (3) tar-Regolament (UE) Nru 575/2013, l-aktar data kmieni possibbli li fiha tista’ tiġi eżerċitata l-opzjoni. Fil-każ ta’ pagamenti interim tal-kapital, il-kapital għandu jinqasam u jiġi allokat fit-taqsimiet tal-maturità korrispondenti. Fejn applikabbli, il-maturità għandha titqies separatament kemm għall-ammont ta’ kapital kif ukoll għall-imgħax dovut.
   * 1. Struzzjonijiet dwar pożizzjonijiet speċifiċi

|  |  |
| --- | --- |
| Ringiela | Referenzi u struzzjonijiet legali |
| 0100 | OBBLIGAZZJONIJIET ELIĠIBBLI |
| 0200 | Depożiti, mhux koperti u mhux preferenzjali >= sena  Depożiti, mhux koperti u mhux preferenzjali, kif definiti għall-finijiet tar-ringiela 0320 tal-mudell Z 02.00 tal-Anness I tar-Regolament ta’ Implimentazzjoni (UE) 2018/1624, li huma eliġibbli għall-finijiet tal-Artikolu 45 tad-Direttiva 2014/59/UE. |
| 0210 | li minnhom: maturità residwa >= sena u < sentejn |
| 0220 | li minnhom: maturità residwa >= sentejn |
| 0230 | li minnhom: maħruġa minn sussidjarji |
| 0300 | Obbligazzjonijiet garantiti mhux kollateralizzati >= sena  Obbligazzjonijiet garantiti mhux kollateralizzati, kif definiti għall-finijiet tar-ringiela 0340 tal-mudell Z 02.00 tal-Anness I tar-Regolament ta’ Implimentazzjoni (UE) 2018/1624, li huma eliġibbli għall-finijiet tal-Artikolu 45 tad-Direttiva 2014/59/UE. |
| 0310 | li minnhom: maturità residwa >= sena u < sentejn |
| 0320 | li minnhom: maturità residwa >= sentejn |
| 0330 | li minnhom: maħruġa minn sussidjarji |
| 0400 | Noti strutturati >= sena  Noti strutturati, kif definiti għall-finijiet tar-ringiela 0350 tal-mudell Z 02.00 tal-Anness I tar-Regolament ta’ Implimentazzjoni (UE) 2018/1624, li huma eliġibbli għall-finijiet tal-Artikolu 45 tad-Direttiva 2014/59/UE. |
| 0410 | li minnhom: maturità residwa >= sena u < sentejn |
| 0420 | li minnhom: maturità residwa >= sentejn |
| 0430 | li minnhom: maħruġa minn sussidjarji |
| 0500 | Obbligazzjonijiet superjuri mhux garantiti >= sena  Obbligazzjonijiet prijoritarji mhux garantiti, kif definiti għall-finijiet tar-ringiela 0360 tal-mudell Z 02.00 tal-Anness I tar-Regolament ta’ Implimentazzjoni (UE) 2018/1624, li huma eliġibbli għall-finijiet tal-Artikolu 45 tad-Direttiva 2014/59/UE. |
| 0510 | li minnhom: maturità residwa >= sena u < sentejn |
| 0520 | li minnhom: maturità residwa >= sentejn |
| 0530 | li minnhom: maħruġa minn sussidjarji |
| 0600 | Obbligazzjonijiet superjuri mhux preferuti >= sena  Obbligazzjonijiet privileġġjati mhux bi preferenza, kif definiti għall-finijiet tar-ringiela 0365 tal-mudell Z 02.00 tal-Anness I tar-Regolament ta’ Implimentazzjoni (UE) 2018/1624, li huma eliġibbli għall-finijiet tal-Artikolu 45 tad-Direttiva 2014/59/UE. |
| 0610 | li minnhom: maturità residwa >= sena u < sentejn |
| 0620 | li minnhom: maturità residwa >= sentejn |
| 0630 | li minnhom: maħruġa minn sussidjarji |
| 0700 | Obbligazzjonijiet subordinati (mhux rikonoxxuti bħala fondi proprji) >= sena  Obbligazzjonijiet subordinati, kif definiti għall-finijiet tar-ringiela 0370 tal-mudell Z 02.00 tal-Anness I tar-Regolament ta’ Implimentazzjoni (UE) 2018/1624, li huma eliġibbli għall-finijiet tal-Artikolu 45 tad-Direttiva 2014/59/UE. |
| 0710 | li minnhom: maturità residwa >= sena u < sentejn |
| 0720 | li minnhom: maturità residwa >= sentejn |
| 0730 | li **minnhom**: maħruġa minn sussidjarji |
| 0800 | Obbligazzjonijiet eliġibbli oħrajn ta’ MREL >= sena  Kwalunkwe strument ieħor li huwa eliġibbli għall-finijiet tal-Artikolu 45 tad-Direttiva 2014/59/UE. |
| 0810 | li minnhom: maturità residwa >= sena u < sentejn |
| 0820 | li minnhom: maturità residwa >= sentejn |
| 0830 | li minnhom: maħruġa minn sussidjarji |

1. Klassifikazzjoni tal-kredituri
2. Il-mudelli M 05.00 u M 06.00 ikopru l-klassifikazzjoni tal-obbligazzjonijiet eliġibbli fil-ġerarkija tal-kredituri. Iż-żewġ mudelli dejjem jiġu rrapportati fil-livell individwali.
3. Fil-każ ta’ entitajiet li huma stess ma jkunux entitajiet ta’ riżoluzzjoni, l-ammont attribwibbli għal kull grad jiġi diżaggregat aktar f’ammonti dovuti lill-entità ta’ riżoluzzjoni u ammonti oħrajn mhux dovuti lill-entità ta’ riżoluzzjoni, fejn applikabbli.
4. Il-klassifikazzjoni tiġi ppreżentata mill-aktar subordinata sal-aktar superjuri. Ir-ringieli għall-gradi għandhom jiżdiedu sakemm ikunu ġew irrapportati l-aktar strument eliġibbli ta’ klassifikazzjoni superjuri u l-obbligazzjonijiet kollha li jikklassifikaw pari passu miegħu.
   1. M 05.00 – Klassifikazzjoni tal-kredituri (entità li mhijiex entità ta’ riżoluzzjoni)
      1. Kummenti ġenerali
5. L-entitajiet li huma soġġetti għall-obbligu li jikkonformaw mar-rekwiżit stabbilit fl-Artikolu 92b tar-Regolament (UE) Nru 575/2013 għandhom jirrapportaw f’dan il-mudell:
   1. Entrati CET1 kif imsemmi fl-Artikolu 26 tar-Regolament (UE) Nru 575/2013;
   2. Entrati AT1 kif imsemmi fl-Artikolu 51 tar-Regolament (UE) Nru 575/2013;
   3. Strumenti T2 u l-primjum azzjonarju assoċjat, kif imsemmi fl-Artikolu 62, il-punti (a) u (b), tar-Regolament (UE) Nru 575/2013, inkluża l-parti amortizzata tal-istrument mhux rikonoxxuta għall-finijiet ta’ konformità mar-rekwiżiti stabbiliti fl-Artikoli 92 jew 92b ta’ dak ir-Regolament (UE) jew l-Artikolu 45 tad-Direttiva 2014/59/UE; kif ukoll
   4. strumenti tal-obbligazzjonijiet eliġibbli biex jissodisfaw l-MREL intern;
   5. obbligazzjonijiet oħrajn ta’ kapaċità ta’ rikapitalizzazzjoni interna;
   6. obbligazzjonijiet esklużi mir-rikapitalizzazzjoni interna; dawk l-obbligazzjonijiet esklużi mir-rikapitalizzazzjoni interna għandhom jiġu inklużi sal-punt li jikklassifikaw pari passu ma’ kwalunkwe strument inkluż fl-ammont ta’ obbligazzjonijiet eliġibbli għall-finijiet tal-MREL intern jew subordinati għalih.
6. L-ammonti ta’ strumenti li jikkwalifikaw għall-konformità mar-rekwiżiti stabbiliti fl-Artikoli 92 jew 92b tar-Regolament (UE) Nru 575/2013 jew l-Artikolu 45 tad-Direttiva 2014/59/UE f’konformità mad-dispożizzjonijiet tranżizzjonali applikabbli għandhom jitqiesu wkoll fil-kamp ta’ applikazzjoni tal-istrumenti u l-elementi elenkati fil-paragrafu 20.
7. L-ammonti tal-istrumenti msemmija fil-paragrafu 20, il-punti (a), (b) u (c), għandhom ikunu l-ammont wara li jitnaqqsu l-parteċipazzjonijiet tal-istrumenti proprji kif imsemmi fl-Artikolu 36(1), il-punt (f), l-Artikolu 56, il-punt (a), u l-Artikolu 66, il-punt (a), tar-Regolament (UE) Nru 575/2013.
8. L-ammonti tal-istrumenti msemmija fil-paragrafu 20, il-punti (a) sa (d), għandhom ikunu l-ammont qabel ma jitnaqqsu l-ammonti ta’ permessi minn qabel mhux użati.
9. L-entitajiet li mhumiex soġġetti għall-obbligu li jikkonformaw mar-rekwiżit stabbilit fl-Artikolu 92b tar-Regolament (UE) Nru 575/2013, iżda li huma soġġetti għall-obbligu li jikkonformaw mar-rekwiżit stabbilit fl-Artikolu 45 tad-Direttiva 2014/59/UE f’konformità mal-Artikolu 45f ta’ dik id-Direttiva, għandhom jirrapportaw f’din il-formola l-istrumenti u l-entrata speċifikati fil-paragrafu 20 ta’ din it-Taqsima, bl-eċċezzjoni tal-obbligazzjonijiet esklużi mir-rikapitalizzazzjoni interna msemmija fil-punt (f) ta’ dak il-paragrafu.
10. B’deroga mill-paragrafu 24, dawk l-entitajiet jistgħu jagħżlu li jirrapportaw l-istess firxa ta’ fondi u l-obbligazzjonijiet proprji kif speċifikat fil-paragrafu 20.
11. L-entitajiet li, fid-data tar-rapportar ta’ dik l-informazzjoni, iżommu ammonti ta’ fondi proprji u obbligazzjonijiet eliġibbli ta’ mill-inqas 150 % tar-rekwiżit imsemmi fl-Artikolu 45(1) tad-Direttiva 2014/59/UE, għandhom jiġu eżentati mir-rapportar ta’ informazzjoni dwar obbligazzjonijiet oħrajn ta’ kapaċità ta’ rikapitalizzazzjoni interna. Tali entitajiet jistgħu jagħżlu li jirrapportaw l-informazzjoni dwar obbligazzjonijiet oħrajn ta’ kapaċità ta’ rikapitalizzazzjoni interna f’dan il-mudell fuq bażi volontarja.
12. Il-kombinazzjoni tal-kolonni 0010 u 0020 hija identifikatur tar-ringiela li għandu jkun uniku għar-ringieli kollha fil-mudell.
    * 1. Struzzjonijiet dwar pożizzjonijiet speċifiċi

|  |  |
| --- | --- |
| Kolonni | Referenzi u struzzjonijiet legali |
| 0010 | Grad ta’ insolvenza  Għandu jiġi rrapportat in-numru tal-grad ta’ insolvenza fil-ġerarkija tal-kredituri tal-entità li tirrapporta, li jibda bl-aktar grad subordinat.  Il-grad ta’ insolvenza għandu jkun wieħed mill-gradi inklużi fil-klassifikazzjonijiet tal-insolvenza ppubblikati mill-awtorità ta’ riżoluzzjoni ta’ dik il-ġuriżdizzjoni. |
| 0020 | Tip ta’ kreditur  It-tip ta’ kreditur għandu jkun waħda minn dawn li ġejjin:   * “Entità ta’ riżoluzzjoni” Din l-entrata għandha tintgħażel biex tirrapporta l-ammonti li huma direttament jew indirettament proprjetà tal-entità ta’ riżoluzzjoni permezz ta’ entitajiet tul il-katina ta’ sjieda, fejn applikabbli. * “Entitajiet għajr l-entità ta’ riżoluzzjoni” Din l-entrata għandha tintgħażel biex tirrapporta l-ammonti li huma proprjetà ta’ kredituri oħrajn, fejn applikabbli. |
| 0030 | Deskrizzjoni tal-grad ta’ insolvenza  Id-deskrizzjoni inkluża fil-klassifikazzjonijiet tal-insolvenza ppubblikati mill-awtorità ta’ riżoluzzjoni ta’ dik il-ġuriżdizzjoni, fejn tkun disponibbli lista standardizzata li tinkludi tali deskrizzjoni. Inkella, id-deskrizzjoni proprja tal-grad ta’ insolvenza mill-istituzzjoni, li ssemmi mill-inqas it-tip ewlieni ta’ strument fil-grad ta’ insolvenza rispettiv. |
| 0040 | Obbligazzjonijiet u fondi proprji  Għandu jiġi rrapportat l-ammont ta’ fondi proprji, ta’ obbligazzjonijiet eliġibbli u, fejn applikabbli, ta’ obbligazzjonijiet oħrajn ta’ kapaċità ta’ rikapitalizzazzjoni interna li huwa allokat għall-grad ta’ insolvenza indikat fil-kolonna 0010.  Fejn applikabbli, din il-kolonna għandha tinkludi wkoll obbligazzjonijiet esklużi mir-rikapitalizzazzjoni interna sal-punt li huma jikklassifikaw inqas minn jew pari passu mal-fondi proprji u l-obbligazzjonijiet eliġibbli.  Fil-każ tal-entitajiet imsemmija fil-paragrafu 24, din il-kolonna għandha titħalla vojta, sakemm dawk l-entitajiet ma jagħżlux li japplikaw id-deroga tal-paragrafu 25. |
| 0050 | Li minnhom: obbligazzjonijiet esklużi  L-ammont ta’ obbligazzjonijiet esklużi f’konformità mal-Artikolu 72a(2) tar-Regolament (UE) Nru 575/2013 jew mal-Artikolu 44(2) tad-Direttiva 2014/59/UE. Meta l-awtorità ta’ riżoluzzjoni tkun iddeċidiet li teskludi l-obbligazzjonijiet f’konformità mal-Artikolu 44(3) ta’ dik id-Direttiva, dawk l-obbligazzjonijiet esklużi għandhom jiġu rrapportati f’din il-kolonna wkoll.  Fil-każ tal-entitajiet imsemmija fil-paragrafu 24, din il-kolonna għandha titħalla vojta, sakemm dawk l-entitajiet ma jagħżlux li japplikaw id-deroga tal-paragrafu 25. |
| 0060 | Obbligazzjonijiet u fondi proprji wara li jitnaqqsu l-obbligazzjonijiet esklużi  Fil-każ li l-entitajiet jimlew il-kolonna 0040, għandu jiġi rrapportat l-ammont ta’ obbligazzjonijiet u fondi proprji, kif irrapportat fil-kolonna 0040, imnaqqas bl-ammont ta’ obbligazzjonijiet esklużi rrapportat fil-kolonna 0050.  Meta l-entitajiet ma jimlewx il-kolonna 0040, huma għandhom jirrapportaw il-fondi proprji u l-obbligazzjonijiet eliġibbli għall-finijiet tal-MREL intern f’din il-kolonna. Obbligazzjonijiet oħrajn b’kapaċità ta’ rikapitalizzazzjoni interna għandhom jiġu rrapportati f’din il-kolonna soġġetti għall-kundizzjonijiet speċifikati fil-paragrafu 26. |
| 0070 | li minnhom: fondi proprji u obbligazzjonijiet eliġibbli għall-fini ta’ MREL intern  L-ammont ta’ fondi proprji u obbligazzjonijiet eliġibbli li jgħoddu għall-MREL intern f’konformità mal-Artikolu 45f(2) tad-Direttiva 2014/59/UE għandu jiġi rrapportat. |
| 0080 - 0110 | **li minnhom: b’maturità residwa ta’**  L-ammont ta’ fondi proprji u obbligazzjonijiet eliġibbli li jgħoddu għall-MREL intern, kif irrapportat fil-kolonna 0070, għandu jiġi diżaggregat skont il-maturità residwa tal-istrumenti u l-entrati differenti. L-istrumenti u l-entrati ta’ natura perpetwa ma għandhomx jitqiesu f’din id-diżaggregazzjoni, iżda għandhom jiġu rrapportati separatament fil-kolonna 0120. |
| 0080 | ≥ sena < sentejn |
| 0090 | ≥ sentejn < 5 snin |
| 0100 | ≥ 5 snin < 10 snin |
| 0110 | ≥ 10 snin |
| 0120 | Li minnhom: titoli perpetwi  Titoli perpetwi u l-entrati CET1 kollha, kif ukoll il-primjum azzjonarju fuq strumenti AT1 u T2 inklużi fl-ambitu ta’ din il-formola, għandhom jiġu allokati għal din il-kolonna. |

* 1. M 06.00 – Klassifikazzjoni tal-kredituri (awtorità ta’ riżoluzzjoni) (GRAD)
     1. Kummenti ġenerali

1. L-entitajiet li huma soġġetti għall-obbligu li jikkonformaw mar-rekwiżit stabbilit fl-Artikolu 92a tar-Regolament (UE) Nru 575/2013 għandhom jirrapportaw f’dan il-mudell
   1. Entrati CET1 kif imsemmi fl-Artikolu 26 tar-Regolament (UE) Nru 575/2013;
   2. Entrati AT1 kif imsemmi fl-Artikolu 51 tar-Regolament (UE) Nru 575/2013;
   3. Strumenti T2 u l-primjum azzjonarju assoċjat, kif imsemmi fl-Artikolu 62, il-punti (a) u (b), tar-Regolament (UE) Nru 575/2013, inkluża l-parti amortizzata tal-istrument mhux rikonoxxuta għall-finijiet ta’ konformità mar-rekwiżiti stabbiliti fl-Artikoli 92 jew 92a tar-Regolament (UE) Nru 575/2013 jew l-Artikolu 45 tad-Direttiva 2014/59/UE;
   4. strumenti tal-obbligazzjonijiet eliġibbli biex jissodisfaw l-MREL;
   5. obbligazzjonijiet oħrajn ta’ kapaċità ta’ rikapitalizzazzjoni interna,
   6. obbligazzjonijiet esklużi mir-rikapitalizzazzjoni interna; dawk l-obbligazzjonijiet esklużi mir-rikapitalizzazzjoni interna għandhom jiġu inklużi sal-punt li jikklassifikaw pari passu ma’ kwalunkwe strument inkluż fl-ammont ta’ obbligazzjonijiet eliġibbli għall-finijiet tal-MREL jew subordinati għalih.
2. L-ammonti ta’ strumenti li jikkwalifikaw għall-konformità mar-rekwiżiti stabbiliti fl-Artikoli 92 jew 92a tar-Regolament (UE) Nru 575/2013 jew l-Artikolu 45 tad-Direttiva 2014/59/UE f’konformità mad-dispożizzjonijiet tranżizzjonali applikabbli għandhom jitqiesu wkoll fil-kamp ta’ applikazzjoni tal-istrumenti u l-elementi elenkati fil-paragrafu 28.
3. L-entitajiet li mhumiex soġġetti għall-obbligu li jikkonformaw mar-rekwiżit stabbilit fl-Artikolu 92a tar-Regolament (UE) Nru 575/2013, iżda li huma soġġetti għall-obbligu li jikkonformaw mar-rekwiżit stabbilit fl-Artikolu 45 tad-Direttiva 2014/59/UE f’konformità mal-Artikolu 45e ta’ dik id-Direttiva, għandhom jirrapportaw f’din il-formola l-istrumenti u l-entrata speċifikati fil-paragrafu 28 ta’ din it-Taqsima, bl-eċċezzjoni tal-obbligazzjonijiet esklużi mir-rikapitalizzazzjoni interna msemmija fil-punt (f) ta’ dak il-paragrafu.
4. B’deroga mill-paragrafu 30, dawk l-entitajiet jistgħu jagħżlu li jirrapportaw l-istess firxa ta’ fondi u l-obbligazzjonijiet proprji kif speċifikat fil-paragrafu 28.
5. L-ammonti tal-istrumenti msemmija fil-paragrafu 28, il-punti (a), (b) u (c), għandhom ikunu l-ammont wara li jitnaqqsu l-parteċipazzjonijiet tal-istrumenti proprji kif imsemmi fl-Artikolu 36(1), il-punt (f), l-Artikolu 56, il-punt (a), u l-Artikolu 66, il-punt (a), tar-Regolament (UE) Nru 575/2013.
6. L-ammonti tal-istrumenti msemmija fil-paragrafu 28, il-punti (a) sa (d) għandhom ikunu l-ammont qabel ma jitnaqqsu l-ammonti ta’ permessi minn qabel mhux użati.
7. L-entitajiet li, fid-data tar-rapportar ta’ dik l-informazzjoni, iżommu ammonti ta’ fondi proprji u obbligazzjonijiet eliġibbli ta’ mill-inqas 150 % tar-rekwiżit imsemmi fl-Artikolu 45(1) tad-Direttiva 2014/59/UE, għandhom jiġu eżentati mir-rapportar ta’ informazzjoni dwar obbligazzjonijiet oħrajn ta’ kapaċità ta’ rikapitalizzazzjoni interna. Tali entitajiet jistgħu jagħżlu li jirrapportaw l-informazzjoni dwar obbligazzjonijiet oħrajn ta’ kapaċità ta’ rikapitalizzazzjoni interna f’dan il-mudell fuq bażi volontarja.
   * 1. Struzzjonijiet dwar pożizzjonijiet speċifiċi

|  |  |
| --- | --- |
| Kolonni | Referenzi u struzzjonijiet legali |
| 0010 | Grad ta’ insolvenza  Ara l-istruzzjonijiet fil-kolonna 0010 tal-mudell M 05.00  Din il-kolonna hija identifikatur tar-ringiela li għandu jkun uniku għar-ringieli kollha fil-mudell. |
| 0020 | Deskrizzjoni tal-grad ta’ insolvenza  Ara l-istruzzjonijiet fil-kolonna 0030 tal-mudell M 05.00 |
| 0030 | Obbligazzjonijiet u fondi proprji  Għandu jiġi rrapportat l-ammont ta’ fondi proprji, ta’ obbligazzjonijiet eliġibbli u, fejn applikabbli, ta’ obbligazzjonijiet oħrajn ta’ kapaċità ta’ rikapitalizzazzjoni interna li huwa allokat għall-grad ta’ insolvenza indikat fil-kolonna 0010.  Fejn applikabbli, din il-kolonna għandha tinkludi wkoll obbligazzjonijiet esklużi mir-rikapitalizzazzjoni interna sal-punt li jikklassifikaw inqas minn jew pari passu mal-obbligazzjonijiet eliġibbli.  Fil-każ tal-entitajiet imsemmija fil-paragrafu 30, din il-kolonna għandha titħalla vojta, sakemm dawk l-entitajiet ma jagħżlux li japplikaw id-deroga tal-paragrafu 31. |
| 0040 | Li minnhom: obbligazzjonijiet esklużi  L-ammont ta’ obbligazzjonijiet esklużi skont l-Artikolu 72a(2) tar-Regolament (UE) Nru 575/2013 jew mal-Artikolu 44(2) tad-Direttiva 2014/59/UE.  Fil-każ tal-entitajiet imsemmija fil-paragrafu 30, din il-kolonna għandha titħalla vojta, sakemm dawk l-entitajiet ma jagħżlux li japplikaw id-deroga tal-paragrafu 31. |
| 0050 | Obbligazzjonijiet u fondi proprji wara li jitnaqqsu l-obbligazzjonijiet esklużi  Fil-każ li l-entitajiet jimlew il-kolonna 0030, għandu jiġi rrapportat l-ammont ta’ obbligazzjonijiet u fondi proprji, kif irrapportat fil-kolonna 0030, imnaqqas bl-ammont ta’ obbligazzjonijiet esklużi rrapportat fil-kolonna 0040.  Meta l-entitajiet ma jimlewx il-kolonna 0030, huma għandhom jirrapportaw il-fondi proprji u l-obbligazzjonijiet eliġibbli għall-finijiet tal-MREL f’din il-kolonna. Obbligazzjonijiet oħrajn b’kapaċità ta’ rikapitalizzazzjoni interna għandhom jiġu rrapportati f’din il-kolonna soġġetti għall-kundizzjonijiet speċifikati fil-paragrafu 34. |
| 0060 | li minnhom: fondi proprji u obbligazzjonijiet potenzjalment eliġibbli biex jissodisfaw l-MREL  L-ammont ta’ fondi proprji u obbligazzjonijiet eliġibbli għall-fini tal-issodisfar tar-rekwiżiti stabbiliti fl-Artikolu 45 tad-Direttiva 2014/59/UE f’konformità mal-Artikolu 45e ta’ dik id-Direttiva. |
| 0070 - 0100 | **li minnhom: b’maturità residwa ta’**  L-ammont ta’ fondi proprji u obbligazzjonijiet eliġibbli għall-fini tal-issodisfar tar-rekwiżit stabbiliti fl-Artikolu 45 tad-Direttiva 2014/59/UE f’konformità mal-Artikolu 45e ta’ dik id-Direttiva, kif irrapportat fil-kolonna 0060, għandu jiġi diżaggregat skont il-maturità residwa tal-istrumenti u l-entrati differenti. L-istrumenti u l-entrati ta’ natura perpetwa ma għandhomx jitqiesu f’din id-diżaggregazzjoni, iżda għandhom jiġu rrapportati separatament fil-kolonna 0110. |
| 0070 | ≥ sena < sentejn |
| 0080 | ≥ sentejn < 5 snin |
| 0090 | ≥ 5 snin < 10 snin |
| 0100 | ≥ 10 snin |
| 0110 | Li minnhom: titoli perpetwi  Titoli perpetwi u l-entrati CET1 kollha, kif ukoll il-primjum azzjonarju fuq strumenti AT1 u T2 inklużi fl-ambitu ta’ din il-formola, għandhom jiġu allokati għal din il-kolonna. |

1. M 07.00 – Strumenti rregolati mil-liġi ta’ pajjiż terz (MTCI)
   1. Kummenti ġenerali
2. Il-mudell M 07.00 jipprovdi diżaggregazzjoni kuntratt b’kuntratt tal-istrumenti li jikkwalifikaw bħala fondi proprji u obbligazzjonijiet eliġibbli għall-finijiet tal-MREL. Huma biss l-istrumenti li huma rregolati mil-liġi ta’ pajjiż terz li għandhom jiġu rrapportati fil-mudell.
3. B’rabta mal-obbligazzjonijiet eliġibbli li mhumiex subordinati għall-obbligazzjonijiet esklużi, l-entitajiet għandhom jirrapportaw biss titoli li huma strumenti finanzjarji funġibbli u negozjabbli, bl-esklużjoni ta’ self u depożiti.
4. Fil-każ ta’ strumenti li jikkwalifikaw parzjalment għal żewġ klassijiet differenti ta’ fondi proprji jew obbligazzjonijiet eliġibbli, l-istrument għandu jiġi rrapportat darbtejn biex ikun jirrifletti l-ammonti allokati għall-klassijiet differenti ta’ kapital separatament.
5. Il-kombinazzjoni tal-kolonni 0020 (Kodiċi tal-entità emittenti), 0040 (Identifikatur tal-kuntratt) u 0070 (Tip ta’ fondi proprji jew obbligazzjonijiet eliġibbli) tikkostitwixxi identifikatur tar-ringiela, li jrid ikun uniku għal kull ringiela rrapportata fil-mudell.
   1. Struzzjonijiet dwar pożizzjonijiet speċifiċi

|  |  |
| --- | --- |
| Kolonni | Referenzi u struzzjonijiet legali |
| 0010-0030 | Entità emittenti  Meta l-informazzjoni tiġi rrapportata b’referenza għal grupp ta’ riżoluzzjoni, għandha tiġi indikata l-entità tal-grupp li jkun ħareġ l-istrument rispettiv. Meta l-informazzjoni tiġi rrapportata, b’referenza għal entità ta’ riżoluzzjoni waħda, l-entità emittenti għandha tkun l-entità li tirrapporta nnifisha. |
| 0010 | Isem  Isem l-entità li ħarġet l-istrument ta’ fondi proprji jew l-istrument ta’ obbligazzjoni eliġibbli |
| 0020 | Kodiċi  Kodiċi tal-entità li ħarġet l-istrument ta’ fondi proprji jew l-istrument ta’ obbligazzjonijiet eliġibbli.  Il-kodiċi bħala parti minn identifikatur tar-ringiela jrid ikun uniku għal kull entità rapportata. Għall-istituzzjonijiet, il-kodiċi għandu jkun il-kodiċi LEI. Għal entitajiet oħra l-kodiċi għandu jkun il-kodiċi LEI, jew jekk mhux disponibbli, kodiċi nazzjonali. Il-kodiċi għandu jkun uniku u użat b’mod konsistenti fil-formuli kollha u tul iż-żmien. Il-kodiċi għandu dejjem ikollu valur. |
| 0030 | Tip ta' kodiċi  L-istituzzjonijiet għandhom jidentifikaw it-tip ta’ kodiċi rrapportat fil-kolonna 0020 bħala “kodiċi LEI” jew “Kodiċi mhux LEI”. It-tip tal-kodiċi għandu jiġi rapportat dejjem. |
| 0040 | Identifikatur tal-kuntratt  Għandu jiġi rrapportat l-identifikatur tal-kuntratt tal-istrument, bħall-identifikatur CUSIP, ISIN jew Bloomberg għal pjazzament privat.  Din l-entrata hija parti mill-identifikatur tar-ringiela. |
| 0050 | Il-liġi regolatorja (pajjiż terz)  Għandu jiġi indikat il-pajjiż terz (pajjiżi għajr il-pajjiżi taż-ŻEE) li l-liġi tiegħu tirregola l-kuntratt, jew partijiet mill-kuntratt. |
| 0060 | Ir-rikonoxximent kuntrattwali tas-setgħat ta’ tniżżil fil-valur u ta’ konverżjoni  Għandu jiġi indikat jekk il-kuntratt fihx it-termini kuntrattwali msemmija fl-Artikolu 55(1) tad-Direttiva 2014/59/UE, fl-Artikolu 52(1), il-punti (p) u (q) u fl-Artikolu 63, il-punti (n) u (o), tar-Regolament (UE) Nru 575/2013. |
| 0070-0080 | Trattament regolatorju |
| 0070 | Tip ta’ fondi proprji jew obbligazzjonijiet eliġibbli  Tip ta’ fondi proprji jew obbligazzjonijiet eliġibbli, kif l-istrument jikkwalifika fid-data ta’ referenza. Għandhom jiġu kkunsidrati dispożizzjonijiet tranżizzjonali dwar l-eliġibbiltà tal-istrumenti. L-istrumenti li jikkwalifikaw għal klassijiet ta’ kapital multipli għandhom jiġu rrapportati darba għal kull klassi ta’ kapital applikabbli.  It-tip ta’ fondi proprji jew obbligazzjonijiet eliġibbli għandu jkun wieħed minn dawn li ġejjin:   * CET1 * Grad 1 Addizzjonali * Grad 2 * Obbligazzjonijiet eliġibbli |
| 0080 | Tip ta' strument  It-tip ta’ strument li għandu jiġi speċifikat jiddependi mil-liġi regolatorja li taħtha jinħareġ.  Fil-każ ta’ strumenti CET1, it-tip ta’ strument għandu jintgħażel mil-lista ta’ strumenti CET1 ippubblikata mill-EBA skont l-Artikolu 26(3) tar-Regolament (UE) Nru 575/2013.  Fil-każ ta’ fondi proprji għajr CET1, u obbligazzjonijiet eliġibbli, it-tip ta’ strument għandu jintgħażel minn lista ta’ strumenti korrispondenti ppubblikati mill-EBA, mill-awtoritajiet kompetenti jew mill-awtoritajiet ta’ riżoluzzjoni, meta tali lista tkun disponibbli. Meta ma tkun disponibbli l-ebda lista, l-entità li tirrapporta għandha tispeċifika t-tip ta’ strumenti hija stess. |
| 0090 | Ammont  L-ammont rikonoxxut f’fondi proprji jew obbligazzjonijiet eliġibbli għandu jiġi rrapportat wara li jiġi kkunsidrat il-livell li għalih jirreferi r-rapport, fil-każ ta’ strumenti inklużi f’livelli multipli. L-ammont għandu jkun l-ammont rilevanti fid-data ta’ referenza, filwaqt li jitqies l-effett tad-dispożizzjonijiet tranżitorji. |
| 0100 - 0110 | Grad fi proċedimenti normali ta’ insolvenza  Il-klassifikazzjoni tal-istrument fi proċedimenti normali ta’ insolvenza għandha tiġi speċifikata.  Din għandha tikkonsisti fil-kodiċi ISO b’żewġ ittri tal-pajjiż li l-liġi tiegħu tirregola l-klassifikazzjoni tal-kuntratt (il-kolonna 0100), li għandha tkun il-liġi ta’ Stat Membru, u n-numru tal-grad ta’ insolvenza rilevanti (il-kolonna 0110).  Il-grad ta’ insolvenza rilevanti għandu jiġi ddeterminat abbażi tal-klassifikazzjonijiet tal-insolvenza ppubblikati mill-awtorità ta’ riżoluzzjoni jew minn awtoritajiet oħrajn, fejn tali lista standardizzata tkun disponibbli. |
| 0120 | Maturità  Il-maturità tal-istrument għandha tiġi rrapportata fil-format li ġej: jj/xx/ssss. Fil-każ ta’ strumenti perpetwi, iċ-ċellola għandha titħalla vojta. |
| 0130 | (L-ewwel) Data eżerċitabbli  Meta l-emittent ikollu opzjoni eżerċitabbli, għandha tiġi rrapportata l-ewwel data li fiha tista’ tiġi eżerċitata l-opzjoni call.  Jekk l-ewwel data eżerċitabbli tkun seħħet qabel id-data ta’ referenza, dik id-data għandha tiġi rrapportata jekk l-opzjoni call tkun għadha eżerċitabbli. Jekk ma tkunx eżerċitabbli aktar, għandha tiġi rrapportata d-data li jmiss li fiha tiġi eżerċitata l-opzjoni call.  Fil-każ ta’ opzjonijiet eżerċitabbli tal-emittent b’data tal-eżerċizzju mhux speċifikata jew opzjonijiet eżerċitabbli skattati minn avvenimenti speċifiċi, għandha tiġi rrapportata d-data eżerċitabbli probabbli stmata b’mod konservattiv.  L-opzjonijiet eżerċitabbli regolatorji jew tat-taxxa ma għandhomx jiġu kkunsidrati għall-finijiet ta’ din il-kolonna. |
| 0140 | Opzjoni call regolatorja (Iva/Le)  Għandu jiġi indikat jekk l-emittent għandux opzjoni eżerċitabbli li tista’ tiġi eżerċitata malli jseħħ avveniment regolatorju li jaffettwa l-eliġibbiltà tal-kuntratt għall-MREL. |

“

1. Ir-Regolament ta’ Delega tal-Kummissjoni (UE) Nru 241/2014 tas-7 ta’ Jannar 2014 li jissupplimenta r-Regolament (UE) Nru 575/2013 tal-Parlament Ewropew u tal-Kunsill fir-rigward ta’ standards tekniċi regolatorji għar-Rekwiżiti tal-Fondi Proprji għall-istituzzjonijiet (ĠU L 74, 14.3.2014, p. 8, ELI: <http://data.europa.eu/eli/reg_del/2014/241/oj>). [↑](#footnote-ref-2)
2. Did-direttiva 2013/36/UE tal-Parlament Ewropew u tal-Kunsill tas-26 ta' Ġunju 2013 dwar l-aċċess għall-attività tal-istituzzjonijiet ta' kreditu u s-superviżjoni prudenzjali tal-istituzzjonijiet ta' kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (ĠU L 176, 27.6.2013, p. 338, ELI: http://data.europa.eu/eli/dir/2013/36/oj). [↑](#footnote-ref-3)